06 люты 2013, 21:59\nСямнаццаць гадоў інак Мікалай жыве ў Жыровіцкім Сьвята-Ўсьпенскім манастыры. За гэты час ён выпусьціў у сьвет пяць паэтычных зборнікаў (як паэт Зьніч), арганізаваў рэгулярнае выданьне багаслоўска-літаратурнага лістка «Жыровіцкая абіцель». У «Вольнай студыі» мы гаворым зь ім пра нацыянальных герояў і антыгерояў Беларусі, пра манархічны лад і пра вяртаньне бел-чырвона-белага сьцяга на дзяржаўныя флягштокі.\n— Інак Мікалай, давайце пачнем нашу гутарку з такога пытаньня. Вось жа дасьведчаныя людзі, якія падрабязна вывучалі Сьвятое Пісьмо, творы айцоў царквы, кажуць, што ўся сьвецкая літаратура пасьля гэтага для іх становіцца прэснай. А як з гэтым у вас?\n— У мяне ёсьць радкі: «Зямную сьцяжыну завершы / раскаяным сэрцам найперш. / Маленьні — вышэй за вершы, / хай стане маленьнем верш». Я ў сваіх пісьмёнах імкнуся не падзяляць літаратуру сьвецкую і духоўную. Спрабую, каб кожнае маё літаратурнае слова было як мага больш блізкім да малітвы, да духоўнай літаратуры. Што да іншай сьвецкай літаратуры, то чыста сьвецкая літаратура аддзеленая ад Божай гармоніі. Гэта ўжо літаратурнае беснаваньне. Сапраўдная Літаратура, зь вялікай літары, якая са сьвету душы падымае ў неба, неаддзельная ад літаратуры духоўнай. Уся клясычная літаратура, у тым ліку і беларуская — літаратура духоўная.\n— У Жыровіцкім Сьвята-Ўсьпенскім манастыры вы жывяце пераважна ў расейскамоўным асяродку. Але пішаце толькі па-беларуску. Што змушае вас, кажучы словамі Францішка Багушэвіча, не пакідаць мовы нашай беларускай?\n— Зборнік «Крэсіва» (выйшаў летась у Слоніме) — мой прамы адказ на гэтае пытаньне. Мова кожнаму племені дадзеная як найвялікшая сьвятыня, як найвялікшы Божы дар, якім гэтае племя павінна бараніць чалавечыя і хрысьціянскія каштоўнасьці.\n— У даманастырскі пэрыяд вашага жыцьця вы, вальнадумны паэт, маглі напісаць і такое: «І вось за морам недарэчы / даводзіць наш мітрапаліт: / „На том искуственном наречье / наш чин в церквях не говорит. / Народ желает речь другую…“ / Калі то праўда, Філярэт, / вы на палітыку зямную / зьмянілі Божы запавет». Потым вы напісалі пакаяльныя вершы і ўславілі мітрапаліта. Але хіба нешта істотна зьмянілася ў адносінах РПЦ да беларускай мовы?\n— Гэтыя мае дзёрзкія радочкі мне часта прыпамінаюць і сябры, і незычліўцы. Яны старанна забываюцца пра тое, што па дабраславеньні мітрапаліта Філярэта створаная Біблейская камісія, якая ўжо выпусьціла ў перакладзе на сучасную беларускую мову ўсе чатыры Эвангельлі, усе царкоўныя багаслужэньні. Мітрапалітам дабраславёныя беларускамоўныя царкоўныя багаслужэньні там, дзе паства жадае гэтага. А вазьміце Сабор беларускіх сьвятых — услаўленыя дзясяткі сьвятых і навамучанікаў беларускіх. Так што, калі гаварыць аб’ектыўна, то за тыя тры дзесяцігодзьдзі, цягам якіх беларускую праваслаўную царкву ўзначальвае мітрапаліт Філярэт, Беларусь зь першай атэістычнай рэспублікі, у якую яна была ператвораная антыхрыстамі, стала сапраўднай праваслаўнай дзяржавай. У Беларусі адроджаныя дзясяткі манастыроў, сотні разбураных і зачыненых храмаў. І сапраўды народ уцаркаўляецца, Беларусь уцаркаўляецца. Гэты цуд сатварыў Гасподзь у атэістычнай пустэльні бязбожнікаў фактычна рукамі і дыпляматычным майстэрствам мітрапаліта Філярэта. Дык вось, усё гэта бязбожнікі старанна замоўчваюць, усякія паклёпы на яго ўзводзяць, дзе можна ўкалоць, упікнуць — усё робяць. І адбываецца гэта ў рамках агульнай палітыкі. Выглядае так, што пасьля развалу Савецкага Саюзу наш галоўны вораг — расейскае праваслаўе, як самае моцнае ядро сучаснага хрысьціянскага сьвету.\n— Апантаным ворагам праваслаўя тэндэнцыйна паказваецца і Кастусь Каліноўскі. Беларуская інтэлігенцыя і тут падзялілася. Для адных Каліноўскі — нацыянальны герой, для другіх — ледзь не тэрарыст. Можа, вы як чалавек царкоўны знойдзеце нейкае разважлівае слова, каб прымірыць усіх і палагодзіць сытуацыю?\n— Я вось што скажу. Ёсьць Сабор беларускіх сьвятых. І ў кожнага племені ёсьць сабор сваіх нацыянальных сьвятых. І ёсьць таксама «ідаластас» нацыянальных герояў. Так, яны змагары, якія паміралі самі, праліваючы мора чужой крыві. Праліваецца кроў свая — Богачалавек паказаў прыклад праліцьця крыві, але толькі сваёй, не чужой. А героі, на жаль, праліваюць рэкі і акіяны чужой крыві. У адрозьненьне ад сьвятых, якія праліваюць толькі сваю кроў. Што да Кастуся Каліноўскага — люблю яго, і гаварыў пра «ідаластас» у сэнсе засьцярогі — не тварыце куміраў з нацыянальных герояў. У айца Сергія Булгакава ёсьць цудоўны тэкст «Інтэлігенцкі гераізм і хрысьціянскае падзьвіжніцтва». Ён там глыбока разьмяжоўвае гэтыя два паняткі. Інтэлігенцкі гераізм — сьвецкі, сэкулярызаваны і — хрысьціянскае падзьвіжніцтва. Хрыстос паказаў, што такое шлях хрысьціянскага падзьвіжніцтва, што такое праліцьцё сваёй крыві дзеля многіх.\nШто да Кастуся Каліноўскага — люблю яго, і гаварыў пра «ідаластас» у сэнсе засьцярогі — не тварыце куміраў з нацыянальных герояў.\n— Дык жа Каліноўскі якраз і ахвяраваў сабой дзеля іншых, сьвядома пайшоўшы на сьмерць.\n— Так, героі рызыкуюць сваім жыцьцём. Але яны праліваюць пераважна чужую кроў. Пры ўсёй павазе да сьмеласьці, да самаахвярнасьці Кастуся, трэба аб’ектыўна прызнаць, што ён праліў многа крыві чужой. І галоўнае — бунт яго быў скіраваны супраць дзяржавы, заканадаўства якой грунтавалася на запаведзях Божых і канонах царквы. Перад сьмерцю ён меў час на пакаяньне, і ёсьць сьведчаньні, што сапраўды пакаяўся. У гэтым сэнсе лёс Кастуся вельмі падобны да лёсу другога нашага вялікага земляка — Дастаеўскага, якога Гасподзь таксама правёў праз бунтоўны гераічны пэрыяд. І ён таксама перад расстрэлам стаяў, перажыў, фактычна, пакараньне сьмерцю. А потым Гасподзь яго іншым шляхам павёў — праз катаргу, дзе зьявіўся яму, адкрыўся, як ніколі ў жыцьці. Вось якім шляхам Гасподзь правёў двух нашых нацыянальных герояў.\n— Крытыкі Каліноўскага супрацьпастаўляюць яму генэрал-губэрнатара Мураўёва. Гарадзенскі сьвятар Аляксандар Велісейчык нядаўна публічна заявіў, што Мураўёў варты пашаны, бо, ці бачыце, будаваў храмы (вядомыя ў народзе як «мураўёўкі»). Ствараецца ўражаньне, што для царквы ня так істотна, што ўчыніў той ці іншы чалавек, бо калі ён збудаваў храм, то царква яго мусіць ушанаваць.\n— Той, хто падаўляў па сваім статусе бунт, выконваў загад цэсара, выконваў свой воінскі абавязак. Гэта першае. Другое: любы чалавек, у тым ліку і начальнік, тым больш воінскі начальнік — грэшны чалавек, як і ўсе мы. І таму, безумоўна, бязгрэшным Мураўёў ня быў. Ніводнаму грэшніку не зачыненыя шляхі да пакаяньня. І адной з самых сур’ёзных формаў пакаяньня зьяўляецца будаўніцтва храмаў. Нездарма кажуць, што калі нехта збудаваў храм, яму шмат грахоў за гэта Гасподзь дараваў. Паўтаруся, Мураўёў быў воін на службе. Ён выконваў свае абавязкі.\n— Не апраўдаць, але — не судзіць уперад Госпада. Мы можам выказаць толькі сваё прыватнае меркаваньне. А судзіць будзе толькі Гасподзь. Нашы прыватныя меркаваньні ні ў якім разе ў якасьці канчатковага вэрдыкту разглядаць няможна. Гэта грэх.\nПаэт Зьніч надпісвае кнігу «Крэсіва» Паўлу Севярынцу\n— У згаданай ужо кнізе «Крэсіва» я вычытаў, што вы зьяўляецеся прыхільнікам праваслаўнай манархіі ў Беларусі. Як вы сабе ўяўляеце трансфармацыю прэзыдэнцкай рэспублікі ў манархічную дзяржаву?\n— Гэта можна зрабіць адным дэкрэтам прэзыдэнта, кваліфікавана сфармуляваным юрыстамі. Дэкрэтам прэзыдэнта можна вярнуць на тэрыторыі Беларусі дзейнасць адзінай легітымнай канстытуцыі, якая была да лютага 1917 году. Дарэчы, яна прызнавалася за самую дасканалую ў сьвеце, яна базавалася на запаведзях Божых і канонах царквы. Гэта было б прыкладам для ўсёй хрысьціянскай Эўропы.\n— Гэта павінен будзе вырашыць Сабор. Спачатку трэба ўвесьці пасаду месцаблюсьціцеля трона. Сам трон канстытуюецца, а ўжо хто будзе першым праваслаўным манархам у Беларусі — вырашыць памесны Сабор, як гэта заўсёды было. Сёньняшні прэзыдэнт можа быць месцаблюсьціцелем трона, я думаю, ён адпавядае гэтаму паслушаньню.\nСёньняшні прэзыдэнт можа быць месцаблюсьціцелем трона, я думаю, ён адпавядае гэтаму паслушаньню\n— Мне здаецца, месца, якое ён сёньня займае, яго цалкам задавальняе… Вы прыхільнік самага цеснага супрацоўніцтва царквы і дзяржавы. Наколькі сёньняшні стан рэчаў у гэтай галіне вас задавальняе?\n— Хрысьціянін ніколі ня можа быць задаволены тым станам, які ёсьць. Хрысьціянін заўсёды скіраваны на словы Збаўцы: «Будзьце дасканалыя, як дасканалы ваш Бацька Нябёсны». Да гэтай дасканаласьці нам усім далёка, як да неба. Але кірунак гэты трэба мець на ўвазе, у кірунку гэтым трэба дзейнічаць. І я лічу, што многія з сёньняшніх дзяржаўных мужоў і дзеячаў царквы дзейнічаюць менавіта ў гэтым кірунку.\n— Паэт Зьніч — стваральнік духоўнай паэзіі. Ці зьяўляецца паэтычная моладзь, якая гатовая ісьці ў гэтым напрамку?\n— Я спадзяюся, што Гасподзь не пакіне нашу моладзь і дасьць ёй адпаведнае натхненьне. А я хацеў бы да гэтай моладзі зьвярнуцца двума маленькімі слупочкамі: «Чамусьці ня хочам, панове, / вярнуцца ў краіну любові / і доўжым паход свой крывавы / гаротнай гісторыяй права». І: «Каб кожная душа Хрысту сказала: / „З грахом пакончыць, Хрысьце, памажы“, / Фаворскае сьвятло паўсюль зазьзяла б / і не былі б мы болей на крыжы».\n— На вашых апошніх кнігах абавязкова прысутнічае бел-чырвона-белае колеравае спалучэньне. Ці зьяўляецеся вы прыхільнікам вяртаньня бел-чырвона-белага сьцяга на дзяржаўныя флягштокі?\n— Гэта трэба вымаліць у Госпада. Нам усім трэба моцна пакаяцца. Моцнае нацыянальнае пакаяньне павінна быць. І тады добрымі справамі і малітвамі, можа, вымалім у Госпада, каб колеры Хрыстовай плашчаніцы зноў сталі нашым дзяржаўным сьцягам. Царква даўно пад гэтымі колерамі. Адзеньне епіскапаў і патрыярхаў праваслаўных пакрытае колерамі плашчаніцы. А як дзяржаўны сьцяг — трэба вымаліць. Я думаю, Гасподзь ізноў дабраславіць, каб сьвятыя колеры Хрыстовай плашчаніцы сталі нашым дзяржаўным сьцягам. Я малюся за гэта.


Дзяды ў Гародні (абноўлена) | БЕЛАРУСКАЕ РАДЫЁ РАЦЫЯ\nДзяды ў Гародні адзначалі людзі на розных пляцоўках і ў розны час. З раніцы на могілках „Сакрэт”, што на праспекце Касманаўтаў, прайшла памінальная малітва, якую ладзілі святары катэдры Святога Францішка Ксаверыя. З абеда гарадзенскія нацыянальныя дзеячы прыйшлі туды пакланіцца магілам беларускіх патрыётаў.\nЛя магілы Апанаса Цыхуна, вядомага педагога, паэта і збіральніка гарадзенскага дыялекту выступіў з ягоным вершам сябра ТБМ Іван Буднік.\n– Апанас Пятровіч Цыхун шмат жыцця аддаў вывучэнню асаблівасці гаворкі Гарадзеншчыны. І напісаў добрую кніжку. Я яму пісаў: “Цыхун збіраў скарбы народнае мовы, як пчолы нястомна збірюць няктар. Нашчадкам прынёс Усявышняга дар. Цыхун збіраў скарбы народнае мовы”.\nПаказальнай зменай на могілках стала тое, што ўсё часцей пачалі ўсталёўвацца надмагіллі па-беларуску. Гэта сведчыць пра рост самасвядомасці дзяцей тых беларусаў, якія рамантуюць і аднаўляюць старыя пахаванні. Сваімі ўражаннямі падзяліўся Эдвард Дмухоўскі, гісторык.\n– Традыцыйна на Дзяды мы прыходзім на гэтыя могілкі. Прыходзім да сваіх сяброў, калегаў. І прыходзім да тых, хто змагаўся за гэтую Беларусь словам і справай, сваім жыццём. І тут хочацца ўзгадаць тых, каго ведалі асабіста. Спадар Міхальчык – адзін з кіраўнікоў БНФ у Гародні, Дзіма Кісель – наш сябра.\nАгулам сябры гарадзенскіх дэмакратычных і нацыянальных арганізацыяў наведалі каля двух дзясяткаў магілаў беларусаў, паставіўшы зьнічкі і ўсклаўшы кветкі. Апрача могілкаў „Сакрэт” яшчэ адна група гарадзенскіх беларускіх нацыянальных актывістаў наведала старыя праваслаўныя і каталіцкія могілкі на вуліцы Антонава, дзе таксама аддала даніну памяці нашым папярэднікам. На гэтых могілках гарадзенцы ўшанавалі Марыю Мякоту (маці Максіма Багдановіча), Міхася Васілька, Міхася Багуна, Францішка Грынкевіча, Элізу Ажэшку, Яна Каханоўскага ды іншых.\nДзяды на Балахоўскіх могілках\nРада БНР: Палітычныя рэпрэсіі – факт жыцця сучаснай Беларусі\nУ Полацку на Дзяды затрымалі трох чалавек\nБеларускія Дзяды ў Беластоку


Будзьма беларусамі! » Актрыса атрымала прэмію «Эмі» за агучку беларускай нянькі ў мультфільме\n11.09.2018 | Замежжа Адукацыя Кіно\nАктрыса атрымала прэмію «Эмі» за агучку беларускай нянькі ў мультфільме\nАмерыканская акторка Александрэа Барштэйн стала лаўрэатам прэміі Creative Arts Emmy Awards 2018 у катэгорыі «Лепшае агучванне персанажаў».\nПерамогу ёй прынесла праца над трэцім эпізодам 16-га сезона анімацыйнага сіткама Family Guy. Ён выходзіць на тэлеканале Fox і ў рускім варыянце носіць назву «Грыфіны».\nСерыял распавядае аб няшчаснай сям’і Грыфін, якая складаецца з мужа і жонкі Пітэра і Лоіс, іх дзяцей Крыса, Мэг і Сцюі, а таксама сабаку Браяна.\nПа сюжэце трэцяга эпізоду 16-га сезона, бацькі Лоіс — Барбара і Картэр П’ютэршмідты — наймаюць для яе дзяцей няньку, каб унукі былі дагледжаныя, а ў дачкі быў час на зносіны з мужам.\nНяньку клічуць Наталля, яна з Беларусі. Наталля паспяхова дае рады сваім абавязкам, але затым высвятляецца, што насамрэч яна — наёмны забойца.\nУ адным з эпізодаў Наталля чытае Сцюі «вядомую» беларускую казку «Засынай, чарнобыльскі месяц»\nУ Наталлі ёсць ворагі. Яны з’яўляюцца і спрабуюць адпомсціць ёй. Няньку, ратуючы сябе і Сцюі, пазбаўляецца ад пераследвальнікаў, а затым скача ў самалёт c чырвона-зялёнай паласой уздоўж борта і злятае.\nАлександра Барштэйн агучвала ў гэтым эпізодзе Лоіс, Барбару і Наталлю, а таксама шэраг іншых персанажаў.\nПрэмія Creative Arts Emmy Awards уручаецца за тэхнічныя дасягненні ў тэлеіндустрыі — гук, святло, музыку і гэтак далей. Яна праходзіць за тыдзень да галоўнай прэміі Emmy.


2 сакавіка 2016Архіў...\nУручэнне сертыфікатаў аб паспяховым праходжанні курса «Уводзіны ў зялёную хімію: Беларусь і краіны Вышаградскай чацвёркі» адбудзецца 3 сакавіка ў БДУ (зала пасяджэння савета, вул. Бабруйская, 5а ). Пачатак у 16.00. Уладальнікамі сертыфікатаў стануць 60 студэнтаў БДУ.\nВа ўрачыстай цырымоніі прымуць удзел пасол Славацкай Рэспублікі ў Беларусі Ёзэф Мігаш, дараднца-міністр пасольства Магда Поспішылава, дарадца пасольства Цібар Бок, першы прарэктар БДУ акадэмік Алег Івашкевіч, прарэктар па навучальнай працы Аляксей Толсцік, дэкан хімічнага факультэта ВНУ Дзмітрый Свірыдаў, намеснік дэкана хімічнага факультэта Таццяна Савіцкая, дацэнт кафедры радыяцыйнай хіміі і хіміка-фармацэўтычных тэхналогій Ірына Кімленка.\nУ 2012 годзе Міжнародны Вышаградскі фонд (МВФ) вылучыў гранд на тры гады на выкладанне ў БДУ зялёнай хіміі. Галоўная мэта курса – паказаць магчымасць арганізацыі бяспечнай хімічнай вытворчасці ў рамках стратэгіі «Больш чыстая вытворчасць» (БЧП) і пазнаёміць студэнтаў з ужо ўкаранёнымі зялёнымі тэхналогіямі на прыкладзе Беларусі і краін Вышаградскай чацвёркі (Славакія, Чэхія, Венгрыя, Польшча).\nЦяперашнім выпускнікам лекцыі чыталі на англійскай мове прафесара Дэвід Стаўскі (Тэхнічны ўніверсітэт Лодзі, Польшча), Павел Драшар (Інстытут хімічнай тэхналогіі, Чэхія). Усяго навучанне па білінгвальнай праграме прайшлі ўжо 250 студэнтаў БДУ.


Semalt тлумачыць, як дасягнуць поспеху ў SEO\nЯк вы чытаеце, аптымізацыя пошукавых сістэм (SEO) развіваецца. Яна не спыняецца ні на чым, ні на што. Гэта не будзе "халадна" за выходныя, і гэта не будзе рабіць гэта надыходзячае свята. Як вы ведаеце, мэта пошукавай сістэмы - размясціць найбольш рэлевантныя і інфарматыўныя сайты на першай старонцы пошукавага запыту. Раян Джонсан, эксперт Semalt , тлумачыць, што для дасягнення гэтага пошукавыя сістэмы выкарыстоўваюць алгарытмы, якія рэгулярна мяняюцца. Такім чынам, вы павінны быць гатовыя даведацца штосьці новае кожны дзень, каб не застацца ззаду.\nНе адпачывайце на лаўрах\nТакім чынам, вы ззяеце ўсмешкай, бо ў вас не адзін, два ці тры, але пяць сайтаў, якія займаюць першае месца па найбольш канкурэнтаздольным ключавым слове ў сваёй нішы? Ну, віншую за дасягненне. Гэта не маленькі подзвіг. Што павінен зрабіць уладальнік сайта, каб падтрымліваць гэты добры рэйтынг? Памятаеце, што ўсё, што трэба, гэта абнаўленне алгарытму і ўсё змяняецца. Ці будуць вашыя сайты будучыняй доказам? Ці будзеце вы гатовыя разгледзець наступныя прапановы, каб застацца ў верхняй частцы вашай гульні?\nУся справа ў тым, што калі вы не задасце правільных пытанняў, вы доўга не будзеце наперадзе гэтай гульні. Даўно мінулі часы, калі SEO была проста арганічным спісам. Сёння таксама разглядаюцца мясцовыя спісы, сацыяльныя медыя, відэа і іншыя параметры.\nХоць задаваць пытанні, як апісана вышэй, добра, не ўважліва ставіцеся да кожнай інфармацыі, якая вам дадзена. Вядома, трэба аддзяляць мякіну ад зерня. Відавочна, што вы павінны праверыць рэчы. Праверце ўсе гіпотэзы. Калі гэта працуе, гэта добра, а калі не тое, гэта добры досвед.\nБудзьце адкрытыя да новых прапаноў\nКожны эксперт па SEO мае руцінныя метады, якія ён / яна выкарыстоўвае на сваіх сайтах. Уявіце сабе, калі б вы былі майстрам SEO, вы маглі б разгледзець усё, што вам прапанавалі? Таму будзьце гатовыя выслухаць прапановы і ідэі ад навакольных людзей. Калі вы не можаце думаць нестандартна, то паверце мне, вы далёка не пойдзеце.\nGoogle, Bing, Yahoo і іншыя пошукавыя сістэмы прыдумляюць складаныя алгарытмы, якія дазваляюць гарантаваць, што нічога, апрача лепшага, не вырабляецца. Паколькі рэчы разблытаюцца, некаторыя метады SEO могуць быць састарэлымі. Вы памятаеце тыя дні, калі адзін тэкст іх змесціва адпавядаў бы фону сайта? Такім чынам, задавайце жорсткія пытанні, правярайце ідэі, будзьце адкрытымі, і вам спадабаецца, як усё адбываецца навокал.


На Крупшчыне адзначылі “Зажынкі” (фота) - Новости города Крупки и Крупского района | Сайт газеты "Крупскі веснік"\nАвтор Татьяна Толкачева / Главные новости / Пятница, 24 июля 2020 17:10\t/ Просмотров: 2498\nСпрадвечнае свята не страціла свайго значэння і сёння, бо ўсе мы – ад зямлі-карміцелькі.\nПрысутныя шчыра віталі гасцей свята – старшыню Крупскага райвыканкама Анатоля Козела, генеральнага дырэктара ААТ “Агракамбінат “Дзяржынскі”, члена Савета Рэспублікі Нацыянальнага сходу Рэспублікі Беларусь Уладзіміра Лук’янава, кіраўнікоў і спецыялістаў гаспадарак і прадпрыемстваў раёна.\nСа словамі прывітання да ўдзельнікаў свята звярнуўся старшыня райвыканкама Анатоль Козел:\n– Сёння на Крупшчыне свята першага снапа. Хлебаробы пачынаюць уборку новага ўраджаю, які з’яўляецца вынікам шматдзённай працы вяскоўцаў. Таму сённяшняе свята – гэта курс на багаты ўраджай і на тое, што “Дажынкі” ў нас будуць добрыя і нам будзе чым ганарыцца.\nКіраўнік раёна адзначыў, што камбайнеры павінны прыкласці максімум намаганняў, каб у аптымальныя тэрміны ўбраць хлеб на плошчы каля 20 тысяч гектараў, выканаць дзяржзаказ, сфарміраваць насенны фонд, стварыць кармавую базу. А для гэтага ў стане баявой гатоўнасці знаходзяцца 63 камбайны.\nАнатоль Козел пажадаў усім моцнага здароўя, высокіх намалотаў, новых працоўных перамог, аптымізму, дабрабыту ў сем’ях, міру, дабра і добрага надвор’я.\n– Пройдзе некалькі тыдняў, і ў кожным доме на сталах нашых землякоў будзе хлеб з новага ўраджаю, -- сказаў напрыканцы старшыня райвыканкама. – А пакуль усё толькі пачынаецца. У добры шлях!\nЯк сімвал дастатку і дабрабыту, Анатолю Козелу ўручаецца каравай з ураджаю мінулага года.\nУдзельнікаў свята раённых “Зажынак” павіншаваў генеральны дырэктар ААТ “Агракамбінат “Дзяржынскі” Уладзімір Лук’янаў. Адзначым, што на Крупшчыне працуе і развіваецца вытворчая пляцоўка “Дворышча” агракамбіната “Дзяржынскі”. Сёлета працаўнікі пляцоўкі ўпершыню удзельнічаюць у “Зажынках”, бо пачалі актыўна развіваць земляробства. Уладзімір Лук’янаў запэўніў, што з кожным годам іх унёсак у каравай Крупшчыны будзе ўсё больш важкім. Ад шчодрай Крупскай зямлі госцю таксама быў уручаны каравай. Памятны падарунак ААТ “Крупскі райаграсэрвіс” – гаспадарцы, якая гасцінна прымае раённыя “Зажынкі” і дае пачатак жніву-2020 – уручаны ад райкама прафсаюзаў работнікаў АПК. Пераможцам конкурсу на лепшы зажыначны сноп у гэтым годзе стаў калектыў ААТ “Старасельскае” і атрымаў прыз ад райкама прафсаюза работнікаў АПК.\nЗ малітвай і благаславеннем да хлебаробаў звярнуўся пратаіерэй Мікалай Гмір, які асвяціў хлебную ніву, тэхніку і тых, хто будзе працаваць на ёй у саму гарачую пару сельскагаспадарчага года.\nЖнейкі зажынаюць першы сноп, які ўручаецца старшыні райвыканкама, камбайнеры атрымліваюць падарункі і накіроўваюцца да сваіх камбайнаў.\nСімвалічна, што першы камбайн вывеў у поле старшыня райвыканкама Анатоль Козел. Разам з ім у кабіне – адзін з лепшых працаўнікоў раёна – механізатар ААТ “Старасельскае” Валерый Антаневіч. Пачатак вялікаму хлебу пакладены.\nОткрытый диалог власти и молодежи провели в Крупках\nПредседатель райисполкома встретился с коллективом представительства Белгосстраха по Крупскому району\nРаботники ЗАО «Хотюхово» вносят реальный вклад в развитие производства района\nНакануне Дня работников сельского хозяйства и перерабатывающей промышленности АПК лучшие получили награды\nХолопеничский производственный участок ОАО «Здравушка-милк» добивается хороших производственных показателей\nВ районе проходят мероприятия, посвященные Дню инвалидов\n4 декабря нотариусы Минской области будут консультировать бесплатно\nCтатистическая декларация представляется с 1-го по 10-е число месяца\n5 декабря "прямую линию" проведет заместитель председателя Крупского райисполкома\nПрямая телефонная линия с заместителем председателя Крупского районного исполнительного комитета ГАНЧАРОМ Анатолием Владимировичем пройдет в субботу, 5 декабря, с 9.00 до 12.00 по телефону 2-77-47.\n5 декабря "прямую линию" проведет управляющий делами Миноблисполкома\nВ субботу, 5 декабря, с 9.00 до 12.00 прямую телефонную линию проведет управляющий делами Минского областного исполнительного комитета ГУРИНОВИЧ Владимир Александрович. Телефон 8 (017) 500-41-60.\n4 декабря состоится «прямая линия» с начальником отдела взыскания таможенной задолженности\n4 декабря с 10.00 до 11.00 в Минской региональной таможне состоится прямая телефонная линия при участии начальника отдела взыскания таможенной задолженности Натальи Ивановны Кузьмич на тему: «Взыскание таможенной задолженности в отношении физических и юридических лиц».\nПолучить ответы на интересующие вопросы в рамках данной темы можно по телефону: 8-017-218-96-60.\nКрупчане рассказали как они защищаются от коронавируса\nНужно научиться жить с COVID-19, а не позволять ему управлять нашей жизнью - представитель ВОЗ


Канюхі (Падлабенскі сельсавет) — Вікіпедыя\n53°43′22,90″ пн. ш. 23°37′41,20″ у. д.HGЯO\nКанюхі (Падлабенскі сельсавет)\n112 чал. (2010)\nКанюхі́ (трансліт.: Kaniuchi, руск.: Конюхи) — вёска ў Гродзенскім раёне Гродзенскай вобласці. Уваходзіць у склад Падлабенскага сельсавета.\nУзята з "https://be.wikipedia.org/w/index.php?title=Канюхі_(Падлабенскі_сельсавет)&oldid=3210838"\nАпошняе змяненне старонкі адбылося 15:25, 22 верасня 2018.


Язэп Янушкевіч: На нас ужо ставілі крыж | БЕЛАРУСКАЕ РАДЫЁ РАЦЫЯ\n8-га снежня Аляксандр Лукашэнка і Уладзімір Пуцін запланавалі падпісанне пакету дарожных мапаў у рамках праекту па інтэграцыі Беларусі і Расеі. Вялікую трывогу сярод беларусаў выклікае ўжо сам факт паглыбленай інтэграцыйнай дамовы паміж дзвюма дзяржавамі.\nГосць Рацыі Язэп Янушкевіч – беларускі грамадска-палітычны дзеяч, пісьменнік і нацыянальны актывіст.\nЯзэп Янушкевіч: Тое, што людзі баяцца, – гэта натуральна. Тое, што некаторыя кажуць, што гэта канец дзяржаўнасці, то, ведаеце, на нас ужо ставілі крыж вялікі і чорны з канца 18 стагоддзя. Той нават факт, што палякі маюць тры славутыя падзелы Рэчы Паспалітай, а мы іх перажылі чатыры, бо яшчэ ўключна з Тыльзіцкім мірам 1807 года, калі ўжо Беласточчына была адарвана і ўвайшла ў склад Расейскай імперыі. Проста тое, што можа здарыцца, гэта чарговая спроба ненажэрнага расейскага імперыялізму паглынуць нас. Ён ніяк інакш не можа развівацца, як толькі экстэрытарыяльна пашыраючы свае межы. Але цяпер за вакном 21 стагоддзе. І мы абсалютна здольныя трымаць гэтую абарону, як трымаў яе славуты гетман Кастусь Астрожскі пад Воршай. Таму што ў нашых магчымасцях зусім іншая інтэлектуальная, інтэрнэтная зброя.\nРР: Некаторыя з аналітыкаў гавораць пра некалькі варыянтаў паглыбленай інтэграцыі. Адзін з варыянтаў, калі прэзідэнт Расеі Пуцін хоча быць прэзідэнтам новай дзяржавы – Расеі – Беларусі. Але ён хоча быць такім прэзідэнтам, каб мець такую ўладу, якую зараз мае ў Расеі. Значыць, амаль абсалютную.\nЯзэп Янушкевіч: Гэтых уладароў над намі было, пачынаючы ад Кацярыны ІІ і да Мікалая ІІ, то не хапала на нашу галаву яшчэ Уладзіміра. Мы павінны ўсвядоміць адно: дзяржава – гэта мы. Тыдзень таму, хто прысутнічаў на перапахаванні Кастуся Каліноўскага ў Вільні? Улады Беларусі ці беларускі народ? Народ паказаў, што ніякія міністры, ніякія новыя падпісанты, нішто не абмяжуе нашай волі ісці да нашага незалежнага нацыянальнага існавання.\nРР: Мне прыгадваецца перад падпісаннем гэтай паглыбленай інтэграцыі сітуацыя Расеі і Украіны некалькі гадоў таму, якая прывяла да Майдану. Калі Расея захоча падпарадкаваць сабе Беларусь, тады можа быць і ў Беларусі Майдан? Ужо некаторыя пра гэта гавораць, хаця б спадарыня Анісім.\nЯзэп Янушкевіч: Бясспрэчна, існаванне беларуса як грамадзяніна, як гаспадара сваёй зямлі, як галавы свайго роду, я б прасіў лепей не кранаць. Таму што да пары мы можам трываць. Але мы мусім мець супраціў духоўны. І на нашай зямлі, падараванай нам Богам, будзе грэх, калі мы дазволім, каб тут панавалі іншыя ўладары.\nРР: Будзем спадзявацца, што Беларусь надалей будзе незалежнай, самастойнай, а можа ў недалёкай будучыні і дэмакратычнай дзяржавай.\nЯзэп Янушкевіч: Так і будзе. І зарокам гэтаму пароль, які нарадзіўся больш за стагоддзе таму і актуальны дасюль: Каго любіш? Люблю Беларусь!\nПадпісанне пашыранай інтэграцыі прымеркавана да 20-годдзя Дамовы аб стварэнні Саюзнай дзяржавы.


28 студзень 2022, 11:43 абноўлена 28 студзень 2022, 11:51\nМіністар абароны Ўкраіны Аляксей Рэзьнікаў заявіў аб адсутнасьці з боку Беларусі спробаў атакаваць Украіну мігрантамі.\n«Што датычыць расейскіх войскаў, якія прыбываюць на вучэньні ў Беларусь. Складам яны больш падобныя на акупацыйны кантынгент, чым на ўдарную групоўку, і нясуць большую пагрозу Менску, чым Украіне», — заявіў Аляксей Рэзьнікаў 28 студзеня ў часе сваёй справаздачы ў Вярхоўнай радзе Ўкраіны.\nУкраінскі міністар падкрэсьліў, што з боку Ўкраіны не існуе ніякіх пагроз для Беларусі.\n«Гэта нонсэнс. У нас вельмі цёплае стаўленьне да беларускага народу, і любыя сілавыя дзеяньні супраць Беларусі супярэчаць інітарэсам Украіны. Хачу, каб у Менску гэта таксама пачулі».\nАляксей Рэзьнікаў адхіліў усе абвінавачаньні ў тым, што Ўкраіна нібыта рыхтуе «нейкія ўзброеныя правакацыі на Данбасе».\n«Мы пасьлядоўна павялічваем нашу абарону, але мы дакладна выконваем абавязаньні і разглядаем сцэнар палітыка-дыпляматычнага ўрэгуляваньня як базавы», — падкрэсьліў ён.\nАляксей Рэзьнікаў паведаміў, што цяпер каля межаў Украіны Расея сканцэнтравала вайсковы кантынгент у колькасьці да 130 тысяч асобаў.\nПаводле яго, розьніца ў ацэнцы колькасьці расейскіх сілаў каля межаў Украіны залежыць ад дыямэтру, які ўлічваюць пры разьліках — адны падлічваюць у межах 200 кілямэтраў ад мяжы, іншыя — 400 кілямэтраў. «Мы выкарыстоўваем інфармацыю пра зону да 200 кілямэтраў, таму што яны больш дакладна адлюстроўваюць тэндэнцыю».\nМіністар дадаў, што цяпер колькасьць расейскіх войскаў складае 112 тысяч асобаў, а з марскім ды авіяцыйным кампанэнтамі — да 130 тысяч асобаў.\n«Летась у красавіку баявы кампанэнт, які сьцягваў расейскі бок, складаў 126 тысяч асобаў. Гэта значыць, колькасьць тады і цяпер сувымерная. Несувымерная рэакцыя. Таксама адзначу, што Расея сьцягнула на 300 танкаў больш, чым мінулай вясной. Але колькасьць супрацьтанкавых сродкаў, якія сёньня маюць нашы вайскоўцы, нашмат большая, чым колькасьць патэнцыйных мішэняў», — сказаў міністар.


Матэрыялы з тэгам «Кітай» (старонка 3) | Новы Час\nУлады Кітая забаранілі есці дзікіх жывёл\nЭпідэмія каронавіруса прымусіла ўлады Кітая ўвесці пастаянную забарону на гандаль дзікімі жывёламі, якіх выкарыстоўваюць у якасці прадуктаў харчавання. Аднак эколагі асцерагаюцца, што ў законе пакінута істотная шчыліна: ён не распаўсюджваецца на выкарыстанне дзікіх жывёл у медыцынскіх мэтах.\nНа сайце Petitions.by у пачатку лютага збіралі подпісы за забарону ўезду ў Беларусь грамадзянам Кітая ў сувязі ў каронавіруснай інфекцыяй COVID-19. За тры дні набралі 698 подпісаў. На зварот 26 лютага адказала Міністэрства замежных справаў Беларусі, паведамляе svaboda.org.\nУ Кітаі ўжо распрацавалі вакцыну, якая выпрацоўвае імунітэт да віруса новага тыпу Covid-19. Але яшчэ патрэбныя далейшыя праверкі і дапрацоўкі.\nАгульная колькасць тых, хто захварэў праз вірус новага тыпу Covid-19, у Кітаі склала 77 150 чалавек.\nНа вонкавым электронным табло Нацыянальнай бібліятэкі Беларусі ў Мінску з’явіўся бягучы радок са словамі падтрымкі жыхарам Кітаю ў барацьбе з каронавірусам.\nБеларусь не разглядае магчымасць абмежавання ўезду грамадзян Кітая, заявіла прэс-сакратар Міністэрства аховы здароўя Юлія Барадун.\nРасійскі прэм'ер-міністр Міхаіл Мішусцін падпісаў распараджэнне, якое часова забараняе грамадзянам Кітая ўязджаць у Расію. Пра гэта паведамілі ў аператыўным штабе па барацьбе з каронавірусам, які ўзначальвае віцэ-прэм'ер Расіі Таццяна Голікава.\nЗаражэнне новым каронавірусам можа пагражаць прынамсі траціне насельніцтва Зямлі. З такім прагнозам выступіў амерыканскі навуковец, эксперт пры Сусветнай арганізацыі здароўя (САЗ) Айра Ланджыні.\nУ інтэрнэце з'явілася петыцыя з патрабаваннем да ўладаў часова забараніць усім грамадзянам Кітая, у тым ліку кітайскім студэнтам, уязджаць на тэрыторыю Беларусі.\nКітайцаў, якія вяртаюцца з вакацый, адправяць у каранцін пад Радашкавічы\nУ дзіцячы лагер «Брыгантына» будуць звозіць студэнтаў і супрацоўнікаў індустрыяльнага парку «Вялікі камень», якія вяртаюцца пасля вакацый пасля кітайскага Новага года, паведамляе «Свабода».


Усё за дзень, 12 студзень 2010\nаўторак 12 студзень 2010\n21:04, 12 студзень 2010\n20:39, 12 студзень 2010\nУ Магілёве застрэліўся міліцыянэр\nПрапаршчыка Ленінскага райаддзелу Магілёўскага дэпартамэнту аховы МУС знайшлі мёртвым у ягонай уласнай кватэры 8 студзеня.\n20:36, 12 студзень 2010\nРэкордную колькасьць сірот усынавілі беларусы ў 2009 годзе\n582 дзіцяці-сіраты ўсынавілі грамадзяне Беларусі летась. Гэта лічба стала рэкорднай за апошнія 12 гадоў.\n20:28, 12 студзень 2010\n«Пакуль у Расеі няма магчымасьцяў забясьпечваць Калінінград электраэнэргіяй, не карыстаючыся лініяй Беларусі», — такую думку выказаў дырэктар расейскага Фонду энэргетычнага разьвіцьця Сяргей Пікін.\n20:22, 12 студзень 2010\nУ ЗША плянуюць на чвэрць скараціць спажываньне солі\nАсацыяцыя амэрыканскіх арганізацыяў, што займаюцца аховаю здароўя, абнародавала плян, які мае заахвоціць вытворцаў харчаваньня зьменшыць на працягу наступных пяці гадоў на 25 працэнтаў утрыманьне солі ў дзясятках прадуктаў. Пра намеры скараціць спажываньне солі ў ЗША піша ў сёньняшнім нумары брытанская “Financial Times”.\nАфіцыйны Менск пакуль не дамовіўся з Масквой пра ўмовы пастаўкі нафты. Дэлегацыі ўзялі тайм-аўт, і дата новага раўнду перамоваў пакуль не названая. Што прымусіла замаўчаць афіцыйны Менск?\n20:13, 12 студзень 2010\nВернік габрэйска-мэсіянскай суполкі Іван Міхайлаў тры тыдні ў камэры жодзінскага сьледчага ізалятара чакае суду за ўхіленьне ад вайсковай службы.\n19:44, 12 студзень 2010\nСьвята для беларускіх бухгальтараў\nМенскі сталічны саюз прадпрымальнікаў і працадаўцаў сумесна зь Міністэрствам фінансаў краіны ініцыююць усталяваньне прафэсійнага сьвята «Дзень бухгальтара».\n19:33, 12 студзень 2010\n“Freedom House”: Беларусь дзе была, там і засталася\nПраваабарончая арганізацыя “Freedom House” апублікавала штогадовы агляд стану палітычных і грамадзянскіх свабодаў у сьвеце — "Freedom in the World 2010". Беларусь зноў названая ў ліку несвабодных краінаў.\n19:26, 12 студзень 2010\nПаводле амэрыканскага выданьня «Файнэншнл таймз», за другую палову 2009 году з абароту было выведзена 447 000 падробленых доларавых банкнотаў — гэта на 8% болей, чым за першае паўгодзьдзе.\n19:12, 12 студзень 2010\n12 студзеня Малдова пачала перамовы аб асацыяваным сяброўстве ў Эўразьвязе. Пра тое, што можа даць Малдове гэтая дамова, у гутарцы з дырэктарам кішынёўскага бюро нашага радыё Васіліў Батнару.\n19:01, 12 студзень 2010\nУ Віцебску зьбіраюць грошы падтрымаць сям'ю Каваленкі\nУжо сабрана больш за 300 тысяч рублёў, каб найперш аплаціць паслугі адваката для арыштаванага актывіста, які знаходзіцца ў СІЗА.\n18:58, 12 студзень 2010\n600-годзьдзе бітвы пад Грунвальдам сёлета адзначаць у Наваградку. Ініцыятыва зыходзіць ад міністра культуры, аднак сьвята ня ўнесена ў рэспубліканскі сьпіс, таму будзе рэгіянальным.\n18:41, 12 студзень 2010\n18:30, 12 студзень 2010\n18:06, 12 студзень 2010\nУ Баранавічах судзяць паўднёваафрыканскага рабаўніка беларускага банку\n11 студзеня, суд Баранавіцкага раёну і г. Баранавічы пачаў разгляд справы па абвінавачваньні грамадзяніна ПАР Джорджа Прынслу ў рабаўніцтве.\n17:14, 12 студзень 2010\nКамандзір Вячоркі: Каросты няма, Франка не каралі\nІгар Лябедка, камандзір вайсковай часткі ў Мазыры, дзе служыць Франак Вячорка катэгарычна абвяргае, што ў частцы ёсьць салдаты, хворыя на каросту.\n16:28, 12 студзень 2010\nЗноў затрымалі Барыса Хамайду\nСупрацоўнікі Чыгуначнага РАУС спачатку пэўны час назіралі за распаўсюднікам незалежнай прэсы са службовай машыны. Потым выклікалі АМАП.\n16:16, 12 студзень 2010\nБеларусь ня ўразіла дасьледчыкаў якасьці жыцьця\nМіжнароднае выданьне “International Living” надрукавала вынікі дасьледаваньня якасьці жыцьця амаль у двух сотнях краінаў сьвету. Паводле аналітыкаў, лепш за ўсё жыць у Францыі, найгорш -- у Самалі.\n16:10, 12 студзень 2010\nЭкспэрты канцэрну “Белэнэрга” і расейскай кампаніі “Интер РАО ЕЭС” абмяркуюць у Менску ўмовы транспартаваньня расейскай электраэнэргіі праз Беларусь у Калінінградзкую вобласьць і краіны Балтыі.\n15:15, 12 студзень 2010\nЭкспэрты канцэрну “Белэнэрга” і расейскай кампаніі “Интер РАО ЕЭС” абмяркуюць сёньня ў Менску ўмовы транспартаваньня расейскай электраэнэргіі праз Беларусь у Калінінградзкую вобласьць і краіны Балтыі.\n14:58, 12 студзень 2010\nВясёлыя карцінкі: 12.01.2010\n14:38, 12 студзень 2010\nУ СІЗА за няяўку ў ваенкамат\nПрыхаджанін габрэйска-місіянэрскай рэлігійнай грамады Іван Міхайлаў у камэры Жодзінскага сьледчага ізалятару чакае суду за ўхіленьне ад вайсковай службы (артыкул 435 КК РБ).\n14:29, 12 студзень 2010\n14:13, 12 студзень 2010\nТаварыства Беларускай Мовы — адзін з арганізатараў круглага стала наконт праекта ўказа аб рэгуляваньні інтэрнэта— атрымала папярэджаньне ад Мінюсту, што такое абмеркаваньнене адпавядае статуту арганізацыі.\n13:24, 12 студзень 2010\n12:58, 12 студзень 2010\n11:10, 12 студзень 2010\n09:43, 12 студзень 2010\n01:41, 12 студзень 2010\n01:32, 12 студзень 2010\nУ Літве затрыманы кантрабандыст зь Беларусі\nКантрабандыст зь Беларусі затрыманы ў Літве пры спробе нелегальна правезьці вялікую партыю цыгарэт «Viceroy».\n01:25, 12 студзень 2010\nЦяпер віцебскія ёлкі ахоўвае міліцыя\nУ Віцебску зьявіўся «пост № 1» — міліцыянты ахоўваюць ёлку на плошчы Перамогі, на якой 7 студзеня зьявіўся бел-чырвона-белы сьцяг, а таксама ёлку на плошчы Свабоды.\n01:05, 12 студзень 2010\nЭўракамісія выдаткуе 33 мільёны эўра на барацьбу з кантрабандай цыгарэт\nЭўракамісія плянуе выдаткаваць 32,8 мільёна эўра на барацьбу з кантрабандай цыгарэт на ўсходняй мяжы Эўразьвязу — мяжы Польшчы зь Беларусьсю і Ўкраінай/\n01:04, 12 студзень 2010


Buss-Maschinenservice у Machineseeker\nтэлефон: +49 721 17 029 935\nСпадар Alexander Buss\nРадыяльна-свідравальны станок тыпу BR40 / 2 х 1250 WMW Heckert\nRadial drilling machine, Please refer to the rating plate data. Bbh3s9pvsw Рэклама была перакладзеная аўтаматычна і некаторыя памылкі перак�... больш »\nВымяральная рука Фаро M14000 FARO M14000\nMeasuring arm was used only for demonstration purposes, as good as new, warranty was up to December 2019 new price 84.000,-EUR M98yn Рэклама была перакладзеная аўтамат... больш »\nСнасці шліфавальны станок Hoefler Hofler PORTA 3000 XL\nPorta 3000 XL, Gear Grinding Machine, Brand: HOEFLER Model: Porta 3000 XL Year: 2001 Gear Grinding Machine Description: used Technical Details Max. Gear outer diameter 3.000mm Max. Stroke External ... больш »\nАдправіць запыт Buss-Maschinenservice\nRadial drilling machine, Please refer to the rating plate data. Bbh3s9pvsw Рэклама была перакладзеная аўтаматычна і некаторыя памылкі перакладу могуць мець ...\nMeasuring arm was used only for demonstration purposes, as good as new, warranty was up to December 2019 new price 84.000,-EUR M98yn Рэклама была перакладзеная аўтаматычна і некаторыя ...\nшліфавальны круг Comet, Burka Kosmos, Winterthur


Пантыфік да салезіянак: несці Хрыста праз служэнне і пяшчоту - Vatican News\nПапа падчас сустрэчы з удзельніцамі капітула салезіянак (Vatican Media)\n21 кастрычніка 2021 г. Папа сустрэўся ў Рыме з удзельніцамі Генеральнага капітула кангрэгацыі Дачок Марыі Успамогі Хрысціянаў, вядомых таксама як сёстры-салезіянкі св. Яна Боска.\nФранцішак звярнуў увагу на драматычныя наступствы пандэміі, якая павялічыла беднасць і прывяла да гібелі многіх людзей. Ён заклікаў манахінь прысутнічаць у гэтым складаным кантэксце, будучы ўкаранёнымі ў Хрысце і не паддаючыся спакусе розных форм марнасці, у першую чаргу “марнасці духоўнай”, якая прадстаўляе сабой “найгоршае, што можа здарыцца ў Касцёле”, бо, пранікаючы ў манаскія супольнасці “займае месца” прапаведвання, веры і Святога Духа.\nНа думку Папы, духоўная марнасць пазбаўляе гарызонту, прыводзіць да ўнутраных канфліктаў, якія робяць людзей закрытымі, садзейнічае засяроджанасці на ўласным статусе манаскай асобы, пазбаўляючы сілы і ператвараючы з “жанчын, прысвечаных Богу”, у “выхаваных паненак”. Пантыфік заклікаў законніц быць цярплівымі адна да адной і не прывязвацца да рэчаў гэтага свету, а таксама папярэдзіў, што д’ябал можа пранікаць нават у манаскія супольнасці.\nПадчас сустрэчы з удзельніцамі капітула салезіянак\nЯшчэ адна парада Святога Айца – захоўваць “крэатыўную вернасць харызмату”, які з’яўляецца “жывой рэчаіснасцю, а не бальзаміраванай рэліквіяй”. Ён заклікаў “супрацоўнічаць з творчасцю Святога Духа, пераасэнсоўваючы харызмат і дапамагаючы яму выражацца ў сваёй жыццядайнасці ў нашыя дні”.\nФранцішак звярнуў увагу на важнасць супрацоўніцтва паміж рознымі манаскімі супольнасцямі, таму што разнастайнасць з’яўляецца “нагодай для таго, каб прыняць і слухаць, ацаніць адметнасці ў якасці багацця”. Так можна “канкрэтным чынам перажываць сінадальнасць”, будучы адкрытымі на “навізну і сюрпрызы” Святога Духа, лічыць ён.\nПапа заклікаў манахінь умацоўваць адносіны паміж пакаленнямі ўнутры кангрэгацыі. Неабходна, каб маладыя законніцы клапаціліся пра пажылых, вучыліся ад іх мудрасці, а калі няма магчымасці жыць у адной супольнасці, маладыя павінны наведваць пажылых, бо яны з’яўляюцца “гістарычным скарбам”.\nФранцішак нагадаў манахіням пра актуальнасць прыкладу першых салезіянак, якія імкнуліся весці сваю евангелізацыйную дзейнасць не сярод прадстаўнікоў сярэдняга класу, а на перыферыях, і сваім запалам і святасцю прываблівалі шмат моладзі. Папа заклікаў законніц быць уважлівымі да рэчаіснасці, выкарыстоўваць сітуацыі, калі патрэбна іх дапамога, калі не хапае “віна”, што значыць радасці любові, і такім чынам несці Хрыста, але не на словах, а праз служэнне, блізкасць, спагаду і асабліва праз пяшчоту.\n23 кастрычніка 2021, 09:39


Музыка - The Manhattan Transfer - The Junction (2018) - скачать бесплатно без регистрации\nНазвание диска: The Junction\nЛейбл: © 2018 BMG Rights Management (US) LLC\n01. Cantaloop (Flip Out!) (4:44)\n02. Swing Balboa (Down On Riverside) (3:12)\n03. The Man Who Sailed Around His Soul (3:51)\n04. Blues For Harry Bosch (4:28)\n05. Shake Ya Boogie (Galactic Vocal Version) (4:25)\n06. Sometimes I Do (4:57)\n07. Ugly Man (4:49)\n08. The Junction (4:57)\n09. Tequila / The Way Of The Booze (3:05)\n10. The Paradise Within (Paradise Found) (5:01)\nСкачать The Manhattan Transfer - The Junction (2018)\nТеги: Vocal, The, mp3, Transfer, junction, Jazz, 2018, manhattan


Жыву ў Беларусi i тым ганаруся! © АДДЗЕЛ ПА АДУКАЦЫІ КОБРЫНСКАГА РАЁННАГА ВЫКАНАЎЧАГА КАМІТЭТА\nДзіцячыя сады » Яслі-сад № 16 г. Кобрына » Жыву ў Беларусi i тым ганаруся!\nМова жывая, пакуль на ей гавораць\n21 лютага адзначаецца Дзень роднай мовы. І гэта нагода яшчэ раз задумацца пра лес і будучыню мовы, якую мы называем нацыянальнай і матчынай.\nЗ вялікім натхненнем і адказнасцю рыхтуюцца да Дня роднай мовы педагогі нашай установы дашкольнай адукацыі. Мерапрыемствы, прысвечаныя гэтай даце, праводзіліся на працягу ўсяго тыдня: заняткі “Да нас у госці прыйшоў Каток-залаты лабок”, “Жылі-былі дзед і баба”, чытанне вершаў, казак, паданняў, легенд “Зямля з блакітнымі вачыма”, “Пшанічны каласок”, “Няма даражэйшай зямлі”, “Акуль пайшлі буслы”, завучванне на памяць малых фальклорных жанраў, дыдактычныя гульні “”Знайдзі сімвалы Беларусі”, “Запалі ліхтарык”, “Беларускае народнае адзенне”, “казачнае лато”, рухомыя гульні “Гарлачык”, “У ката”, “Муха-пяюха”, драматызацыя і інсцэніроўка беларускіх казак “Кот, пеўнік і лісіца”, “Зайкава хатка”, гутаркі, разважанні “Мы беларусы, наша мова беларуская”, літаратурныя вечарыны “ Матуліна калыханка”, “Па старонках беларускіх казак”, “Мой родны кут, як ты мне мілы”, кансультацыі для бацькоў “Чытаем творы аб Радзіме”, “Дыдактычныя гульні па развіццю маўлення”, “Прыгажосць беларускай мовы” і інш.\nДля нашага садка стаў традыцыйным беларускамоўны дзень – кожны чацверг. Усе педагогі размаўляюць на роднай мове, таксама заахвочваюць да беларускай гаворкі выхаванцаў і бацькоў.\nКожная група ладзіць выставу кніг у кніжным вугалку. Па ініцыятыве выхавацеляў дашкольнай адукацыі арганізоўваюцца конкурсы малюнкаў да беларускіх народных казак, паданняў і легенд. З вялікай ахвотай і захапленнем дзеці гуляюць з народнымі лялькамі. Каларытнай асаблівасцю свята дня роднай мовы з’яўляюцца тэатралізаваныя пастаноўкі. У гэтым годзе выхаванцам старэйшых груп запомніўся лялечны тэатр “Зайкава хатка”. У гэтай пастаноўцы раскрылі і паказалі свій талент маладыя педагогі, начале з музычным кіраўніком – Барысюк Г.І.\nУ мінулым годзе з мэтай папулярызацыі беларускай мовы, удасканалення ведаў па роднай мове ва ўстанове быў арганізаваны ўсеагульны дыктант. А ў гэтым годзе завяршыліся мерапрыемствы да Дня роднай мовы анлайн-конкурсам “Размаўляем і спяваем па беларуску” у вайбер групе для педагогаў нашага дзяцячага садка.\nМіжнародны дзень роднай мовы!\n21 лютага — Міжнародны дзень роднай мовы. У дзяржаўнай установе адукацыі “Яслі-сад № 16 г. Кобрына” дзень атрымаўся насычаным на мерапрыемствы. У ім удзельнічалі выхаванцы ўсіх узроставых груп, іх бацькі і педагагічныя работнікі дзіцячага сада.\nПачаўся Дзень роднай мовы з таго, што выхавальнікі дашкольнай адукацыі на ўваходзе ў дзіцячы сад віталі дзяцей і бацькоў па-беларуску.\n“Моўны” дзень быў працягнуты заняткамі на беларускай мове, народнымі і дыдактычнымі гульнямі, гутаркамі. Падчас дню гучалі беларускія песні, вершы, загадкі, дзеці падрыхтавалі інсцыніроўкі беларускіх і іншых казак на беларускай мове: “Зайкава хатка”, “Муха-пяюха ”, “ Рэпка ”.\nДля педагогаў была арганізавана дзелавая гульня “Мая родная мова“. У рамках якой, намеснік загадчыка па асноўнай дзейнасці Н.М.Кавалевіч правяла вялікую беларускую дыктоўку “Вясна на Палаце“. Дарослыя праверылі свае веды ў напісанні слоў на беларускай мове і ў правільнай пастанове знакаў прыпынку.\nУ другой палове дня з бацькамі старэйшых групах музычны кіраўнік Барысюк Г. правяла віктарыну “А ці ведаеш ты Беларусь?“. Бацькі паказалі, што многа ведаюць пра сваю краіну і не цураюцца беларускай мовы.\nУвесь дзень дзеці знаходзліся ў чароўным свеце роднай мовы, народнага фальклору. Усюды панавалі дзіцячы смех, шум і весялосць.\nНа веснавых канікулах да нас завітали госці: узорны самадзейны калектыў “Таўкачыкі”. Гэта быў адзін са шляхаў пераемнасці з музычнай школай г. Кобрына. Дзіцячы фальклорны ансамбль падарыў дзецям дашкольнага ўзросту сапраўднае свята. У час канцэрту выхаванцы далучыліся да лепшых традыцый народнага фальклору: слухалі беларускія песні, з цікавасцю назіралі за гучаннем народных інструментаў у час працы аркестра, з задавальнненем глядзелі на старэйшых дзяцей, якія танцавалі беларускія танцы. Сустрэча прынесла ўсім вялікае задавальненне. Мы спадзяемся, што такая работа па далучэнню выхаванцаў да культурнай спадчыны сваёй краіны праз родную мову абавязкова дасць плён. У многіх дзяцей адразу ўзнікла жадане запісацца ў музычную школу і спяваць беларускія песні, танцаваць народныя танцы і іграць на цікавых музычных інструментах.\nЛЯЛЕЧНЫ ТЭАТР. КАЗКА «Пра быка і Яго сяброў».\nЧаму столькі ўвагі надаецца роднай мове? Бо мова складае непаўторны выраз чалавечай творчасці ва ўсёй яе разнастайнасці. Як інструмент камунікацыі, ўспрымання і разважання, мова таксама апісвае тое, як мы бачым свет, і адлюстроўвае сувязь паміж мінулым, сучасным і будучым. Мова нясе сляды выпадковых сустрэч, розныя крыніцы, з якіх яна насычалася, кожная ў адпаведнасці са сваёй асобнай гісторыяй.\nРодная мова ўнікальная ў тым стаўленні, які адбітак яна накладвае на кожнага чалавека з моманту нараджэння, надзяляючы яго асаблівым бачаннем рэчаў, якія ніколі на самай справе не знікнуць.\nІ кожны год у рамках святкавання Дня роднай мовы ў розных краінах праходзяць розныя мерапрыемствы, прысвечаныя пэўнай тэме і нацэленыя на садзейнічанне павазе, а таксама на заахвочванне і абарону ўсіх моў. Так і ў нашай установе педагогі паказалі для выхаванцаў лялечны спектакль па матывам беларускай народнай казкі "Пра быка і Яго сяброў». Мастацкія творы для дзяцей дашкольнага ўзросту – гэта адкрыццё імі вобразнага гучання слова, захапляльнай чароўнай мелодыі мастацкага вобраза і паэтычнай рыфмы. Чароўныя радкі гукаў і слоў робяць успрыманне навакольнага свету дзецьмі яскравым, вобразным, малюнкавым. У процэссе слухання твораў мастацкай літаратуры і фальклору ў дзяцей дашольнага узросту назіраецца асаблівая цікавасць да гучання мастацкага слова. Яны адчуваюць яго мілагучнасць, рытмічнасць, заўважаюць і паўтараюць вобразныя выразы, удалыя і трапныя параўнанні.\nПравілы гульні: дзеці-збаночкі пачынаюць лавіць дзіця-ката толькі тады, калі іх аб гэтым просіць дзіця-маці; дзіця-кот лічыцца злоўленым, калі дзецірасшчэпяць рукі вакол яго.\nТворы мастацкай літаратуры і фальклору\nДля дзяцей ад 2 да 3 гадоў (па выбару бацькоў)\nБеларускія народныя песенькіи забаўлянкі: "Мышка, мышка, дзе была?", "Верабейчык", "Чэ-чэ, чэ-чэ, сарока", "Ай, люлi-люлi-люлечкi", "Iшла каза", "Люлi-люлi-маленькi", "А ты, коцiнька-каток", "Апсiк, апсiк, каточак", "Чыкi-чыкi, сарока", "Люлi-люлi-люлечкi", "Не хадзi, коцiк", "Ладу, ладу, ладкi", "Баю-баiнку, баю", "Iдзi, iдзi, дожджык" і інш.\nБеларускія народныя казкі: "Муха-пяюха", "Дзедава рукавiчка" і інш.\nТворы беларускіх паэтаў: С.Сокалаў-Воюш. "Мышаня", "Мiшка", "Авечка", "Пчолка"; I.Муравейка. "Адмарозiў лапкi", Е.Лось. "Мая лялька", У.Корбан. "Карова", "Авечка" і інш.\nТворы беларускіх пісьменнікаў: А.Кобец-Філімонава. “Мароз, чырвоны нос”, Т.Бушко. “Сняжынка”\nДля дзяцей ад3 да4гадоў (па выбару бацькоў)\nБеларускія народныя песенькіи забаўлянкі: "Iграў я на дудцы", "Ой, бычок, мой бысенька", "Вожык", "Ягорачка", "Ласачка" і інш.\nБеларускія народныя казкі: "Курачка-Рабка", "Зайкава хатка" і інш.\nТворы беларускіх паэтаў: . А.Дзеружынскi. "Пралеска"; А.Бадак. "Мышка", В.Лукша. "Вясёлка"; Я.Жабко. "Залаты праменьчык" і інш.\nТворы беларускіх пісьменнікаў: Я.Брыль. "Жыў-быў вожык" і інш.\nДля дзяцей ад4 да5гадоў(па выбару бацькоў)\nБеларускія народныя песенькіи забаўлянкі: “Кукарэку, певунок”, “Кую, кую ножку” і інш.\nБеларускія народныя казкі: "Муха-пяюха", "Коцiк, пеўнiк i лiсiца", "Пшанiчны каласок", "Піліпка-сынок", "Сынок-з-кулачок", "Каток- залаты лабок", "Як курачка пеўніка ратавала", "Былінка і верабей" і інш.\nТворы беларускіх паэтаў: Т.Кляшторная. "Ветлiвыя словы", В.Лукша. "Вясёлка"; Я.Купала. "Лiстапад"; Я.Журба. "Першыя сняжынкi", Я.Колас. "Сонца грэе, прыпякае", Л.Дранько-Майсюк. "Пра добрую мышку i мудрую кошку" і інш.\nТворы беларускіх пісьменнікаў: В.Вiтка. "Натальчына сямейка"; Я.Брыль. "Жыў-быў вожык", Б.Сачанка. «Насцечка» і інш.\nДля дзяцей ад5 да7гадоў (па выбару бацькоў)\nБеларускія народныя песенькіи забаўлянкі: “Сонейка-сонца”, “Ты, каза, каза, лубяныя вочы” і інш.\nБеларускія народныя казкі: "Пра быка i яго сяброў", "Жаронцы", "Лёгкi хлеб", "Лiсiца-хiтрыца", "Не сілай, а розумам", "Як кот звяроў напалохаў", "Селянін, мядзьведзь і лісіца", "Верабей і мыш", "Кот Максім", "Гарошак".\nТворы беларускіх паэтаў: Р.Барадулiн. "Загадкi на градках"; В.Вiтка. "Вавёрчына гора"; Я.Колас. "Першы гром", Я.Купала. "Бай"; С.Шушкевiч. "Пракалоў камарык ножку" і інш.\nТворы беларускіх пісьменнікаў: Цётка. "Журавель i чапля"; А.Дудараў. "Сiнявочка" , З.Бядуля "Скарб", В.Вітка "Страшная казка", В.Хомчанка "Білеты ў цырк", К.Каліна "Зімовы дуб", Кампот, "Сакавік і яго сестры"М.Гамолка "Васілева бярозка" і інш.\nПРАГРАМНЫЯ ЗАДАЧЫ ВУЧЭБНАЙ ПРАГРАМЫ ДАШКОЛЬНАЙ АДУКАЦЫІ\nРазуменне і ужыванне абагульняльных слоў (цацкі, посуд, адзенне, мэбля).\nЗасваенне некаторых асаблівасцей граматычнага ладу беларускага ладу беларускага маўлення: множнага ліку назоўнікаў (дамы,лясы, вокны); роднага склону назоўнікаў (санак, лыжак,лялек); меснага склону назоўнікаў (на назе, у руцэ,на двары); давальнага склону назоўнікаў (дапамагчы Аленцы, дапамагчы Янку); загаднага ладу дзеясловаў (мый, сядай, пі, паскачы); форм 3-яй асобы адзіночнага і множнага ліку дзеясловаў (ідзе, піша, малюе, варыць, гуляюць, хочуць); асаблівасцей роду некаторых назоўнікаў (смачны яблык, калматы сабака).\nРазуменне і ўменне суадносіць з малюнкамі назвы жывёл і іх дзіцянят (кошка-кацяня, качка-качаня, ліса-лісяня).


Гарадзенскі „Нёман” прайграў БАТЭ | БЕЛАРУСКАЕ РАДЫЁ РАЦЫЯ\nТры матчы 14 туру футбольнага чэмпіянату Беларусі прайшлі ў нядзелю, 25 чэрвеня. Першымі на поле выйшлі ў Віцебску мясцовая каманда і клуб „Слуцк”. Гульня блізілася да выніковай нулёўкі, але на 88-й хвіліне пераможны стрэл удаўся ўсё ж случакам – мяч забіў Ілля Трачынскі – 0:1. ФК „Слуцк” у бягучым сезоне – найлепшы прыклад залежнасці вынікаў каманды ад матэрыяльнага стымулявання.\n„Гарадзея” прымала берасцейскае „Дынама” – каманды разышліся мірам 1:1. Лік быў адкрыты гаспадарамі з пенальці – на 52-й хвіліне яго рэалізаваў Дзмітрый Лебедзеў. Берасцейцы ўратаваліся за хвіліну да канца асноўнага часу – вызначыўся абаронец Аляксей Іваноў.\nГалоўны цвік дня забіваўся позна ўвечары ў Гародні, дзе „Нёман” прымаў чэмпіёна краіны барысаўскі БАТЭ. Першы тайм быў нуднаватым, праходзіў пад дожджыкам і галоў не прынёс. У другой палове ўдача спадарожнічала гасцям. „Злы геній” гарадзенцаў Міхаіл Гардзяйчук зноў забіў „Нёману”. Здарылася гэта пры дапамозе рыкашэту на 67-й хвіліне. Пасля гэтага „Нёман” актывізаваўся, але адыграцца так і не здолеў. Выніковыя 1:0 на карысць барысаўцаў. Да ўсяго Гардзяйчук дагнаў Паўла Савіцкага ў гонцы бамбардзіраў – у абодвух зараз па 7 галоў.\nВерхняя частка турнірнай табліцы зараз выглядае так: 1. „Шахцёр” – 35 ачкоў, 2. „Дынама” (Менск) – 31, 3. БАТЭ – 30, 4. ФК „Слуцк” – 25, 5. „Нёман” – 24. Беларускае Радыё Рацыя


Берасцейшчына прымае знаўцаў творчасці Дастаеўскага | zviazda.by\nХатняя старонка » Культура » Літаратура » Берасцейшчына прымае знаўцаў творчасці Дастаеўскага\nУ знак 200-годдзя з дня нараджэння класіка рускай літаратуры Фёдара Міхайлавіча Дастаеўскага ў Брэсце і Дастоеве (Брэсцкая вобласць, Іванаўскі раён, вёска Дастоева) пройдзе навукова-практычная канфеорэнцыя «Род, чалавек і чалавецтва ў жыцці і творчасці Ф. М. Дастаеўскага».\n23 — 24 лістапада літаратуразнаўцы, гісторыкі літаратуры, краязнаўцы, музейныя работнікі падзеляцца сваімі развагамі, адкрыццямі пра жыццё і творчасць сусветна вядомага пісьменніка, аўтара раманаў «Злачынства і пакаранне», «Ідыёт», «Браты Карамазавы», «Падлетак», «Гулец» , другіх твораў якія перавярнулі і свядомасць чытача, і многія ўяўленні пра мастацкую літаратуру ўвогуле. А таксама наведаюць Дастоева, дзе працуе краязнаўчы музей, прысвечаны родавай далучанасці Фёдара Міхайлавіча з Беларуссю, Берасцейшчынай, увогуле жыццю і творчасці пісьменніка.\nЗаснавальнікі навукова-практычнай канферэнцыі «Род, чалавек і чалавецтва ў жыцці і творчасці Ф. М. Дастаеўскага» — Расійскі цэнтр навукі і культуры (г. Брэст), Брэсцкае аддзяленне рэспубліканскага грамадскага аб’яднання «Рускае таварыства», кафедра беларускай і рускай моў, навукова-даследчая лабараторыя па сацыякультурных праблемах памежжа Брэсцкага дзяржаўнага тэхнічнага ўніверсітэта.\n2665 Пасол Беларусі ў КНР: З 1992-га тавараабарот з Кітаем вырас больш як у 130 разоў\n1971 «Сацыяльная зніжка» — каму і на што? Як купіць прадукты танней на 10 %\n1839 Усходні гараскоп на наступны тыдзень\n1812 Як стаць упэўненай і задаволенай? 8 важных правілаў, якія павінна ведаць кожная жанчына\n1645 Маскоўскі прафесар пра ежу, якая можа пазбавіць ад інсультаў і інфарктаў


Вязням Бабруйскага гета — Вікіпедыя\nВязням Бабруйскага гета\nмемарыяльны знак у Бабруйску\n«Вязням Бабруйскага гета» — мемарыяльны знак у Бабруйску, размешчаны на месцы былога гета, каля прахадной завода трактарных дэталяў і агрэгатаў па вуліцы Бахарава, 235. Адкрыты 19 кастрычніка 2008 года. Аўтары праекта — архітэктар Галіна Левіна і скульптар Максім Пятруль.\n53°07′39,41″ пн. ш. 29°11′47,49″ у. д.HGЯO\nМаксім Міхайлавіч Пятруль\nГорад у даваенны час меў пераважна яўрэйскае насельніцтва. У жніўні 1941 г. для жыхароў яўрэйскай нацыянальнасці ў граніцах вуліц Новашашэйнай, Затуранскай (цяпер вул. Платона Галавача) і Бабровай было створана гета. 6-7 лістапада 1941 г. вязні бабруйскага гета былі расстраляныя нямецка-фашысцкімі захопнікамі каля вёскі Каменка. Усяго за гады акупацыі ў Бабруйску і яго наваколлях гітлераўцамі было знішчана звыш 40 тысяч яўрэяў.\nМемарыяльны знак увасабляе разбураны горад і ў той жа час дрэва жыцця. На правым баку знака — словы: «1941. Вязням бабруйскага гета. Ліпень-лістапад. Яны любілі жыццё». На левым баку: «Няхай будуць іх душы ўплецены ў вечны вузел жыцця».\nПамятник воинам-интернационалистам // Историко-культурное наследие Бобруйска. — Бобруйск, 2006. — С. 20.\nМемориальный знак Узникам Бобруйского гетто\nУзята з "https://be.wikipedia.org/w/index.php?title=Вязням_Бабруйскага_гета&oldid=3803105"\nАпошнія змены 28 лютага 2021 а 22:52\nАпошняе змяненне старонкі адбылося 22:52, 28 лютага 2021.


«Хутка буду апошнія чаравікі грызьці», — апытаньне ў Гомелі\n22 верасень 2015, 18:55\n«Пяць гадоў таму Лукашэнка абяцаў, што ў 2015 годзе сярэдні заробак беларуса наблізіцца да 1000 даляраў. Наколькі ваш заробак наблізіўся да гэтай лічбы? Ці паўплывае гэта на тое, як вы будзеце галасаваць на выбарах?» Адказваюць жыхары Гомеля.\nЦі наблізіўся ваш заробак да абяцаных Лукашэнкам 1000 даляраў? Адказваюць гамельчукі\nБудаўнік: «Не, цяпер усіх скарачаюць і амаль напалову зрэзалі заробак — маю 200 даляраў. Мой адзін голас на выбарах нічога ня зьменіць. Я проста не пайду галасаваць».\nЖанчына сярэдніх гадоў: «Заробак наагул упаў. У нас на сям’ю з чатырох чалавек — я з мужам і двое дзяцей — 7 мільёнаў на месяц».\nМалады айцішнік: «Наблізілася яшчэ ў мінулым годзе й стала 1000 даляраў. Я айцішнік. На выбары — як настрой будзе. Гэта ж у нейкую школу трэба ісьці. Калі будзе настрой, то схаджу, ня будзе — не пайду».\nБудаўнік са шматгадовым стажам: «Нінаколькі — нават менш стала. І пяцісот даляраў няма — 200 даляраў заробак. На выбары я наагул не пайду».\nМэдычка: «Не, ня блізка. Крыху павялічылася — цяпер прыкладна 250 даляраў. Я ў мэдыцыне працую. Абавязкова пайду на выбары, але пакуль ня вызначылася, за каго галасаваць».\nМалады працаўнік аховы: «Упаў на 150 даляраў. Я цяпер зарабляю толькі 100 даляраў, раней — 250. У мяне юрыдычная адукацыя, і я не хаджу на выбары, бо найлепшы пратэст — там не зьяўляцца. Я байкатую ўсіх кандыдатаў. Калі на выбары ня прыйдзе ніхто, то выбары будуць ануляваныя, і гэтыя кандыдаты ў бліжэйшыя дзесяць гадоў ужо ня змогуць балятавацца».\nАўтарамонтнік: «Заробак зьменшыўся напалову, цяпер ён 150 даляраў. Увесь час галасаваў супраць усіх. І цяпер супраць. А за каго там галасаваць?»\nПрыбіральшчыца: «Заробак такі прыбіральшчыца, канечне, не атрымлівае — толькі 3 мільёны. Але ўсё адно пайду галасаваць за Лукашэнку. А за каго галасаваць? Як патлумачыць, чаму — мірнае неба над галавою».\nАпэратар шпалернай фабрыкі: «Паўплывае. Мяркуючы па цэнах, заробак упаў. За тры апошнія гады ён не зьмяніўся — менш за 5 мільёнаў».\nСпэцыяліст са стажам: «Чатырыста даляраў. Я не хаджу на выбары».\nПэнсіянэрка: «Я ўжо на пэнсіі. Пэнсія была ў эквіваленце большая, цяпер — меншая».\nМашынабудаўнік, выпускнік палітэхнічнага каледжу: «Працы няма. Заробак 600 тысяч беларускіх ужо паўгода. Няма за што жыць — хутка буду апошнія чаравікі грызьці. Не стрымаў слова. Канечне, паўплывае на галасаваньне — я супраць усіх. Толькі па тэлевізары кажуць: мы — за моладзь! А моладзь заганяюць у ж... Моладзь альбо ў турмы садзяць, альбо маладыя — рабы ў нашай дзяржаве. А я не хачу быць рабом у сваёй дзяржаве. Я скончыў Мазырскі палітэх і паўгода атрымліваў заробак 600 тысяч пры мінімальным заробку мільён 600 тысяч. Я патэлефанаваў на «гарачую лінію». Мне на «гарачай лініі» сказалі: «Ты хочаш зьнікнуць, у лесе каб закапалі?» Так і сказалі на той «гарачай лініі».


Перекия, кактус з лісцем | Садоўніцтва на\nСукуленты - неверагодныя расліны - існуе незлічоная колькасць відаў кактусаў і суккулентаў, і большасць з іх ідэальна падыходзіць для вырошчвання ў чыгунах. Але калі ёсць расліна кактуса, якое прыцягвае больш увагі, гэта Пераскі. Гэта кактус, які лічыцца жывым выкапнем, бо быў адным з першых з сямейства Кактатавых, які засяліў Зямлю каля 35-40 мільёнаў гадоў таму.\nГэта расліна трапічнага паходжання, родам з Аргенціны і Мексікі, дзе жыве ў джунглях. Ён расце да вышыні ад 1 да 20 м у залежнасці ад гатунку і мае вельмі, вельмі прыгожыя кветкі, белы, пурпурны, чырвоны ці жоўты.\nPereskia weberiana »Серветана»\nГэта вельмі поўны кактус: у яго ёсць лісце, але ў яго ёсць і шыпы. Ружы, якія прарастаюць вясной, маюць дыяметр каля 5 см. Плён шарападобныя, дыяметрам да 5 см, па заканчэнні паспявання чырванеюць. Хуткасць яго росту значна хутчэйшая, чым у іншых кактусаў (у залежнасці ад умоў вырошчвання ён можа вырасці 30-35 см / год), а таксама больш устойлівы да вільготнасці. На самой справе, ён не пераносіць вялікай засухі 🙂.\nКалі вы наважыцеся пашырыць сваю калекцыю гэтым кактусам з лісцем, вельмі важна, каб вы абаранялі яго ад холаду і марозу. Будучы трапічным, тэмпература ніжэй за 5 ° C можа нанесці ёй шкоду, пашкодзіўшы спачатку карані, а пазней і лісце, якія ў выніку могуць апасці.\nКалі казаць пра ірыгацыю, гэта павінна быць штотыдзень, штосьці часцей улетку. Зімой паліваць рэкамендуецца вельмі мала, раз у 10-15 дзён. У гарачыя месяцы вы можаце скарыстацца магчымасцю дадаць некалькі кропель вадкага мінеральнага альбо арганічнага ўгнаенні. Такім чынам, у вас будзе аптымальны рост і развіццё.\nШто вы думаеце пра гэты ўнікальны кактус?\nПоўны шлях да артыкула: Садоўніцтва на » Сукулентныя » Кактус » Перекия, кактус з лісцем\nФікус бонсай мікракарпа, парады па яго вырошчванні


13.01.2020 / 09:12\nВедаеце, шаноўнае панства, ўсё б нічога, але нажаль адзін моцна ўлюбёны ў так званага прэзідэнта так званы дэпутат мерзалюк апаганіў гэтую справу на столькі, што няма куды далей. Адразу ўяўляецца, што гэты меч набылі хутчэй на аліэкспрэсе, чым ў адной з краінаў Эўропы.\n13.01.2020 / 10:30\nУдивительная вещь, ни доспехи, ни меч никакого отношения к Могилеву не имеют, а находятся в музее Могилева.\n13.01.2020 / 10:44\nСправа добрая. І я прызнаю, што хоць нешта добрае зрабіў Марзалюк. Карацей, лайк у карму ад мяне.


Среди победителей областных олимпиад среди школьников значатся учащиеся гимназии и СШ №2 в Бешенковичах — Бешенковичи. Бешенковичский район. Зара. Районная газета\nСреди победителей областных олимпиад среди школьников значатся учащиеся гимназии и СШ №2 в Бешенковичах\n06.02.2012 admin357Комментарии on Среди победителей областных олимпиад среди школьников значатся учащиеся гимназии и СШ №2 в Бешенковичах\nЗавяршыўся трэці, абласны, этап рэспубліканскіх прадметных алімпіяд сярод школьнікаў. Гонар нашага раёна на ім абаранялі 8 вучняў (па тры выхаванцы гімназіі і СШ №1 райцэнтра, двое – з СШ №2) па пяці прадметах. Спаборніцтвы разумнікаў і разумніц праходзілі ў Віцебску і Полацку.\nНашы вучні парадавалі добрымі вынікамі. Як паведамілі ў аддзеле адукацыі райвыканкама, дадому школьнікі прывезлі 4 дыпломы. Дыплом першай ступені па працоўным навучанні заваяваў Алег Вараб’ёў з СШ №2 райцэнтра, а яго брат Ігар па гэтым прадмеце ўзяў дыплом другой ступені.\nВучні СШ №1 гарпасёлка папоўнілі скарбонку ўзнагарод па хіміі. Павел Крэль адзначаны дыпломам другой ступені, а Ганна Міронава – трэцяй. Падрыхтоўкай школьнікаў займаліся іх настаўнікі Аляксандр Альфрэдавіч Пятроўскі (працоўнае навучанне) і Валянціна Мікалаеўна Роскач (хімія). Усе чатыры пераможцы абласнога тура прымуць удзел у рэспубліканскіх спаборніцтвах.\nНа здымку: Алег і Ігар Вараб’ёвы з настаўнікам А. А. Пятроўскім.


ПАЖАДАЕМ ТАЛЕНТАМ УДАЧЫ – Малорита. Малоритский район. Голас часу. Районная газета.\n05.01.2017 331 Анжелика 0 Comment\n– Напрыканцы года мы традыцыйна падводзім вынікі. Прыемна гаварыць аб вашых дасягненнях, а іх сёлета нямала. На трэцім этапе рэспубліканскай алімпіяды па вучэбных прадметах маларыцкая каманда заваявала 11 дыпломаў: 6 з іх – другой ступені і 5 – трэцяй. У мінулым годзе, для параўнання, было 8 дыпломаў. Заяўлялі аб сабе вучні не толькі на рэспубліканскім узроўні, але і на міжнародным. Поспехаў нашы здольныя вучні дасягнулі і ў навукова-даследчай і інавацыйнай дзейнасці,творчасці, спорце.\n– Валанцёрства, дабрачынная дзейнасць, выхаванне на прынцыпах патрыятызму і здаровай нацыі не даюць ачарсцвець нашым сэрцам. Важна падтрымліваць людзей, якія бяруць на сябе грамадскую нагрузку, – гаварыў Вадзім Шпетны. – Поспехаў у гэтых справах дасягнулі “Беларускі фонд міру”, клуб дапрызыўнай падрыхтоўкі, школа боксу, Беларускі рэспубліканскі саюз моладзі, піянерская арганізацыя і іншыя.\n← У 2017 – ы – З КАНКРЭТНЫМІ СПРАВАМІ\nМалорита день за днём: безмятежность на ореховской земле – лишь видимость\n20.12.2017 Голас Часу 0


Якаў Алфееў — Вікіпедыя\nкаля I стагоддзе да н.э.\nГалілея, Паўночная акруга[d], Ізраіль\nхрысціянства і іўдаізм\nЯкаў Алфееў на Вікісховішчы\nСтатуя апостала Якава ў палацы Мафра, Партугалія\nЯкаў, сын Алфееў (грэч.: Ἰάκωβος, Iakōbos) — адзін з дванаццаці апосталаў Ісуса Хрыста, яго імя прыведзена ва ўсіх трох сінаптычных Евангеллях у спісах апосталаў. Ён часта атаясамліваецца з Якавам меншым (грэч.: Iacobos хо Mikros, Ἰακώβος ο μικρος паводле Марка 15:40) і шырока вядомы пад гэтым імем у царкоўнай традыцыі. Яго імя таксама пішуць з надпісам "нязначны", "маленькі", "меншы" або "малодшы", у адпаведнасці з перакладам.\nЯкаў, сын Алфееў, рэдка згадваецца ў Новым Запавеце. Яго трэба адрозніваць ад Якава, ад брата Ісуса (Гал.1:19), важнага лідара царквы Новага Запавету, і Якава, сын Зеведея, яшчэ аднаго з дванаццаці апосталаў.\nЯкаў, сын Алфееў, часта атаясамліваецца з Якавам Меншым, які згадваецца толькі тры разы ў Бібліі, кожны раз у сувязі з яго маці. У Марка 15:40 гаворыцца пра "Марыю, маці Якава малодшага і Язэпа", а ў Марка 16:1 і Матфея 27:56 кажацца пра "Марыю, маці Якава". Ён рэдка атаясамліваецца з Якавам, традыцыйна зводным братам Ісуса.\nТак як сярод дванаццаці апосталаў быў ужо іншы Якаў (Якаў, сын Зевядзея), атаясамленне Якава Алфеева з "Якавам меншым" мае сэнс. (Якаў, сын Зевядзея, часам называюць "Якавам Вялікім"). Сучасныя біблейскія навукоўцы разыходзяцца ў поглядах, ці з'яўляецца гэтае вызначэнне правільным.\nІмя Алфея таксама згадваецца ў Марка 2:14 як імя бацькі мытніка Левія. Мытар Мацвей з'яўляецца таксама ў Матфея 9:9, якое прывяло некаторых да высновы, што Якаў і Мацвей, магчыма, былі братамі. Усе чатыры разы, калі Якаў Алфееў згадваецца ў Бібліі (кожны раз у спіс апосталаў), кожны раз з удакладненнем, што яго бацька быў Алфей.\nТрадыцыя сцвярджае, што Якаў Алфееў быў укрыжаваны ў Астакіне ў Ніжнім Егіпце, дзе ён прапаведаваў Евангелле.\nНа Вікісховішчы ёсць медыяфайлы па тэме Якаў Алфееў\nЯкаў Алфееў // Праваслаўная энцыклапедыя\nБіблейская · Вялікая нарвежская · Вялікая расійская · Бракгаўза і Ефрона · Малы Бракгаўза і Ефрона · Britannica (онлайн) · Catholic (1997—…) · Universalis\nGND: 11871161X · NKC: jo2004259842 · VIAF: 6768156133216958430002 · WorldCat VIAF: 6768156133216958430002\nУзята з "https://be.wikipedia.org/w/index.php?title=Якаў_Алфееў&oldid=3906805"\nНарадзіліся ў I стагоддзі да н.э.\nНарадзіліся ў Паўночнай акрузе Ізраіля\nПамерлі ў 62 годзе\nАпошняе змяненне старонкі адбылося 11:44, 29 жніўня 2021.


Праект «(Не)расстраляныя» сабраў 117%. Як гэта атрымалася і што будзе далей (аўдыё/відэа). Тузін Гітоў. Слушны музычны партал\nПосьпех умоўны — у рэальнасьці было сабрана 13 390 рублёў (61%). Па ўмовах Ulej.by аўтар праекту атрымлівае грошы пры зборы ў 100%, калі меней — то ўсе сродкі вяртаюцца да спонсараў. Таму мы даклалі свае сродкі, каб далей працаваць і рэалізаваць другую частку праекту. У цэлым «(Не)расстраляных» можна лічыць адным з самых пасьпяховых кніжных праектаў за гісторыю беларускага краўдфандынгу: на Ulej.by паводле сабранай сумы ён саступае толькі «Галасам Утопіі» Сьвятланы Алексіевіч і ўваходзіць у топ-5 самых пасьпяховых праектаў наогул на гэтай пляцоўцы.\nМузычная частка праекту «(Не)расстраляныя», у якую ўвайшло 17 трэкаў\nКрыху аналізу і карысных парадаў для тых, хто хоча зрабіць сваю краўдфандынгавую кампанію. Мы заклалі на рэалізацыю кампаніі 60 дзён. І кожны з гэтых дзён быў расьпісаны па актыўнасьцях, якія праходзілі як оф-лайн, так і он-лайн: штодзённыя публікацыі вершаў, песень, фота, відэа ў суполках праекту Укантакце і Facebook, рассылкі, праца са СМІ і пэрсанальная перапіска з тымі, хто патэнцыйна можа падтрымаць праект, а таксама сустрэчы, лекцыі, прэзэнтацыі праекту ў Менску ды абласных гарадах. Асобнае дзякуй Паўлу Касьцюкевічу і кнігарні «Логвінаў», дзе праходзілі менскія лекцыі. Зь іх вялася жывая трансляцыя на Facebook, а пасьля змантаваныя вэрсіі зьявіліся на Youtube — дзякуй за гэта Аляксею Сіпачову. Таксама вялікая падзяка суарганізатарам лекцыяў у рэгіёнах — Яўгеніі Рамановіч, Зьмітру Назараву, Віталю Броўку, Яўгену Меркісу, цэнтру «Кола» ў Магілёве.\nПлэй-ліст з 18 відэавэрсіяў адкрытых лекцыяў праекту «(Не)расстраляныя»\nТакім чынам увага да праекту падтрымлівалася несупынна ўвесь час кампаніі. Пікавыя моманты зацікаўленасьці людзей і пераходаў на старонку кампаніі — трэці дзень пасьля запуску і 15—16 лістапада, калі да сканчэньня праекту заставалася пару дзён. Усяго зафіксавана 4634 пераходы на старонку кампаніі. Сыходзячы з колькасьці аплатаў, кожны 18-ы з тых, хто зайшоў на яе — падтрымаў праект. Гэта досыць высокі паказьнік, у сярэднім кожны 20-ы падтрымлівае краўдфандынгавы праект на Ulej.by. Найбольш пераходаў зафіксавана з Facebook (1258) і «Укантакце» (957). 398 чалавек зайшлі наўпрост па спасылцы, плён дала рассылка ад Ulej (171). З сайтаў найбольш пераходзілі з TuzinFM (161) і Tut.by (131). Асобнае дзякуй за інфармацыйную падтрымку хочацца яшчэ сказаць «Радыё Свабода», «Радыё Рацыя», «Еўрарадыё» «Арт-сядзібе» і тэлеканалу «Белсат». Але ў цэлым, на вялікі жаль, СМІ ды інтэрнэт-рэсурсы вельмі слаба падтрымалі наш праект. Хоць цяпер у прынцыпе большы плён у такой справе даюць не яны, а актыўныя ў сацсетках людзі. Публічна заклікалі падтрымаць праект Ніка Сандрас, Алена Танкачова, Тамара Лісіцкая, Павал Аракелян, Андрэй Саўчанка, Арцём Лобач, Іван Мураўёў, Сьвятлана Курс, Сяргей Доўгушаў, Павал Харланчук, Сяргей Навумчык, Ганна Севярынец, Іяланта Кільян, Адам Бароўскі, Наста Шпакоўская, Алена Гіранок, Марыя Мартысевіч, Аксана Зарэцкая, Сяргей Дубавец, Уладзімер Някляеў, Андрэй Хадановіч ды шмат іншых добрых людзей — усіх не пералічыш, але кожнаму зь іх вялікі дзякуй за неабыякавасьць.\nНайбольш заявак (176) было атрымана на лот у 30 рублёў, які ўключаў у сябе асобнік кнігі-альбому «(Не)расстраляныя». Таксама замаўлялі кнігу разам з запрашальнікам на прэзэнтацыю за 40 руб. (атрымана 36 заяваў), дзьве кнігі і два запрашальнікі за 70 руб. (15 заяваў), тры кнігі і тры запрашальнікі за 100 руб.(6 заяваў), лімітаванае падарункавае выданьне ў лотах па 175, 200, 250, 300 і 1000 руб. (усяго 11 заяваў). Зь нечаканасьцяў, якія моцна кранулі — паб-клюб «Графіці» разам з Кацярынай Ваданосавай ініцыявалі канцэрт і грошы з квіткоў накіравалі на праект «(Не)расстраляныя» (асобны дзякуй Алене Варанец). Падтрымалі наш праект з уласнае ініцыятывы Беларускі інстытут навукі і мастацтва імя Францыска Скарыны ў Канадзе, Павал Бераговіч і фонд «Вяртаньне», былы амбасадар Швэцыі ў Беларусі Стэфан Эрыксан, аўтар тэкстаў да залатых альбомаў гурта «Уліс», паэт Фэлікс Аксёнцаў і яшчэ дзясяткі беларусаў і замежнікаў, якім неабыякавая Беларусь, за што ім вялікі дзякуй. А яшчэ кранула, што самі ўдзельнікі праекту падтрымалі фінансава праект, як, напрыклад, Ганна Севярынец, Уладзь Лянкевіч, Яўген Шапчыц.\nКанцэртная прэзэнтацыя музычнай часткі праекту\nВынікам другой часткі праекту «(Не)расстраляныя» будзе кніга-альбом, якая цяпер рыхтуецца да друку. Гэтае ўнікальнае выданьне прайшло ўжо рэдактуру Віктара Жыбуля, атрымала ўхвалу ад навуковага кансультанта праекту, прафэсаркі Ірыны Раманавай. Цяпер тэксты на вычытцы ў Вінцука Вячоркі. Дызайнам і вёрсткай займаецца Наста Шастак. Майстарынг і зьвядзеньне трэкаў для музычнай часткі выданьня робіць Павал Сініла са студыі «Everest». Кніга будзе друкавацца ў Літве, пабачыць сьвет яна дзякуючы выдавецтву «Янушкевіч».\nВыхад кнігі папярэдне заплянаваны на восень 2019 году, але ня выключана, што яна выйдзе раней. Спонсараў пра дату выхаду і прэзэнтацыі будзем інфармаваць асабіста і праз паведамленьні на старонцы кампаніі. Раім таксама падпісацца на старонкі праекту Укантакце і Facebook — мы зьбіраемся іх папаўняць і надалей, тамсама будзе зьмяшчацца апошняя інфармацыя, датычная рэалізацыі праекту.\nПа выхадзе кнігі, спонсары могуць забраць яе ў некалькі спосабаў:\n1. На прэзэнтацыі (дата, час і месца будуць паведамленыя дадаткова)\n2. Самавываз зь Менску цягам 3 месяцаў ад моманту выхаду (офіс кампаніі «Улей», Менск, вул. Леніна, 50, паверх 3, офіс 1)\nПрэзэнтацыі кнігі з магчымасьцю яе атрымаць і набыць, мы плянуем зрабіць у Менску і ва ўсіх абласных гарадах, куды ўжо заяжджалі зь лекцыямі. Калі ў кагосьці ёсьць жаданьне і магчымасьць зладзіць прэзэнтацыі ў іншых гарадах Беларусі і за мяжой, пішыце на мэйл budkin1982@gmail.com, дамовімся і ўключым ваш горад у расклад далейшых актыўнасьцяў.\nКаманда праекту «(Не)расстраляныя»\nНу і цяпер ужо афіцыйна абвяшчаем — праект «(Не)расстраляныя» працягнецца. У трэцяй частцы мы плянуем ажыцьцявіць незалежны тэатральны праект. Спэктакль паводле п’есы Васіля Шашалевіча паставіць кіраўнік «Тутэйшага тэатру» Андрэй Саўчанка ў супрацы з рэжысэрам Арцёмам Лобачам і мастачкаю Настай Шастак. Пастаноўка задуманая на мяжы тэатру і кіно. Падрабязнасьці пра яе мы распавядзем падчас прэзэнтацыяў кнігі.\n5039 / 3\n5759 / 3\n4171 / 7


Віншаванні Алесю Бяляцкаму гучалі сёння на менскіх вуліцах (ФОТА, ВІДЭА)\nhttp://spring96.org/be/news/45844 2011 2011-09-25T22:11:25+0300 2011-09-25T22:11:25+0300 1970-01-01T03:00:00+0300 be http://spring96.org/files/images/sources/dn-bialiackaha-1.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\n25 верасня сябры, калегі і аднадумцы Алеся Бяляцкага выйшлі на сталічны праспект, каб распавесці людзям пра тое, што сёння, у свой дзень народзінаў, вядомы на ўвесь свет беларускі праваабаронца знаходзіцца за кратамі на Валадарцы.\n“Шаноўны Алесь, з Днём народзінаў!\nКамера СІЗА не лепшае месца для ягонага адзначэння, таму жадаем найхутчэйшага вызвалення і магчымасці працягнуць дапамагаць людзям, што Вы рабілі цягам апошніх 15-ці гадоў свайго жыцця!\nМужнасці, бадзёрасці, трываласці і непахіснасці Вам на ўсе часы! Няхай Бог мацуе не толькі веру, а і дадае моцы, надзейных партнёраў і прыхільнікаў, якія б разам прывялі да той Беларусі, пра якую ўсе мы марым!”\nПаштоўкі з такім зместам усе жадаючыя ўкідвалі ў паштовыя скрыні, каб разам з віншаваннем даслаць Алесю ў няволю свае галасы падтрымкі. Да будынку Галоўпаштампту падыходзілі і грамадзяне, якія ўважліва сочаць за лёсам Бяляцкага, і тыя, хто з абвестак даведаліся пра гэтую віншавальную акцыю, і проста неабыякавыя мінакі, якім пра зняволенага праваабаронцу распавялі яго сябры і калегі.\nПасля са сталічнага праспекту праваабаронцы пайшлі на вуліцу Валадарскага, да будынку СІЗА, каб запусціць над вязніцай, дзе Алесь Бяляцкі вымушаны сустракаць свой дзень народзінаў, дзесяткі белых і чырвоных балонікаў, якія надавалі ўрачыстасці сённяшняму дню.\nСвоеасаблівыя сімвалы свабоды ўзляталі ў неба пад радаснае “З Днём народзінаў, Алесь Бяляцкі!” і жыццесцвярджальнае “Жыве Беларусь!”. І было вельмі прыемна, што на гэтыя словы адгукаліся сэрцы мінакоў.\nПад вокнамі следчага ізалятара на вуліцы Валадарскага ў Менску 25 верасьня невядомыя зладзілі салют у гонар дня нараджэньня зняволенага праваабаронцы Алеся Бяляцкага.\n25.09.2011 Тэгі: акцыі, крымінальная справа Алеся Бяляцкага


Што пакажуць экскурсаводы Гродна на юбілейным фэсце. Арганізатары далі папярэдні анонс\n2 красавіка 2019, 13:37\nДзясяты юбілейны Фэст экскурсаводаў пройдзе ў Гродне 12−14 красавіка. Падчас сёлетняга фэста па вобласці пройдзе 50 экскурсій, з іх 13 — у Гродне. Усе экскурсіі фэста будуць бясплатнымі для наведвальнікаў. Экскурсаводы правядуць іх па-валанцёрску.\nГродзенскі каардынатар фэста Міхаіл Нарынкевіч распавёў Hrodna.life пра адметнасці і цікавосткі сёлетніх падарожжаў.\nЗ цікавостак сёлетняга фестывалю Міхаіл адзначае яго працягласць. Упершыню экскурсіі будуць ладзіцца цэлых 3 дні. Адкрые фестываль у пятніцу 12 красавіка «касмічная» экскурсія пра турызм у кіно і геральдыцы ад Аляксандра Старыцына. Экскурсавод вырашыў скарыстацца блізкасцю датаў Дня касманаўтыкі і сёлетняга фэста.\nУ суботу, 13 красавіка, пройдуць экскурсіі, звязаныя з гісторыяй гродзенскіх храмаў. Андрэй Чарнякевіч правядзе экскурсію па кляштары брыгітак, там жа адбудзецца экскурсія па старым лямусе ад Гражыны Шалкевіч і таксама экскурсія па касцёле ад ксяндза Антонія Грэмзы.\nПра гісторыю Свята-Пакроўскага сабора раскажа Георгій Рой, а пра лютэранскую кірху — Уладзімір Татарнікаў. Бонусам да гэтай экскурсіі стане міні-канцэрт арганнай музыкі ад Веры Латышавай. Пра гісторыю ўніяцкай царквы Гродна раскажа Андрэй Крот. Ігар Лапеха раскажа пра гісторыю Гарадніцы. Таксама ўдзельнікі гэтай экскурсіі наведаюць экспазіцыю «Гродна-міні».\nЭкскурсія ад Васіля Герасімчыка будзе прысвечана Гродна часоў паўстання 1863−1864 годаў. Яшчэ адна суботняя экскурсія пройдзе ў мікрараёне Дзевятоўка. Пра гісторыю амаль ужо знішчанай кінавёскі, дзе здымалі знакаміты за савецкім часам фільм «Белыя Росы», раскажа Міхаіл Нарынкевіч.\nРаёны, кварталы: лётаем над Дзевятоўкай\nНядзеля 14 красавіка парадуе аматараў ровара. Дзве экскурсіі гэтага дня пройдуць на гэтым двухколавым транспарце. Для адной групы Яўген Махнач правядзе экскурсію «Пра бровары на ровары», другая разам з Русланам Кулевічам праедзе «Ад стадыёна да стадыёна», каб даведацца пра гісторыю гродзенскага спорту.\nУ Гродне прайшла першая велаэкскурсія\nТаксама ў нядзелю пройдзе экскурсія, прысвечаная каралеўскай гісторыі Гродна на польскай мове, з перакладам на рускую і беларускую. Яе правядзе Пшэмэк Кучынскі, валанцёр з Польшчы.\nЭкскурсію пра гісторыю гродзенскіх яўрэяў і сінагогі правядзе Барыс Квяткоўскі.\nМесцы збору і час правядзення экскурсій яшчэ ўдакладняюцца. Канчатковы варыянт праграмы будзе апублікаваны 7 красавіка. Разам з праграмай адкрыюцца і формы папярэдняй рэгістрацыі.\nПа Нёмане з Вольгай Соламавай. «Вінтажны» гродзенскі цеплаход адкрыў сезон рачных прагулак (у мінулае)\n« З Гродна ў Варшаву пусцяць новы рэйс


Акцыя супраць расейскіх вайсковых баз у Беларусі - БЕЛАРУСКАЕ РАДЫЁ РАЦЫЯ\nАкцыю “За мірную, нейтральную Беларусь!”, якую ініцыяваў аргкамітэт руху “За дзяржаўнасць і незалежнасць Беларусі”, плануецца правесці бліжэй да прэзідэнцкіх выбараў.\nПра гэта паведаміў старшыня стваранага руху, паэт і палітык Уладзімір Някляеў. Ён падкрэслівае, што ў тым законапраекце, які прапануе расейскі ўрад, і які тычыцца расейскай вайсковай базы на беларускай тэрыторыі, ёсць вельмі небяспечныя моманты:\n– Гэтыя базы, якія плануецца размясціць на тэрыторыі Беларусі, абсалютна не падпарадкоўваюцца ніякім беларускім законам. Больш за тое, яны закрытыя для ўсіх беларусаў, не толькі шэраговых, але і для прадстаўнікоў улады. Ніхто не можа зайсці на тую базу, ніхто не можа правяраць транспарт, які на яе накіроўваецца, ніхто не можа правяраць узбраенне, якое там знаходзіцца. А там вельмі проста можа знаходзіцца і ядзернае ўзбраенне.\n“Сам факт знаходжання замежнай вайсковай базы ператварае Беларусь з нейтральнай краіны – ў краіну-мішэнь, якая першай можа падвяргацца нападу”, – дадае Уладзімір Някляеў. Цяпер палітык вядзе перамовы з апазіцыйнымі структурамі і грамадскімі арганізацыямі, якія маглі б далучыцца да акцыі, каб зрабіць яе больш масавай.\nФота ©”Гавары праўду”


Рада. Адно з словаў, якое вызначае цывілізацыйны кантэкст Беларусі. Слова рада - старабеларускае, запазычанае праз польскую зь нямецкай мовы. Яно прыйшло ў Беларусь у пару эўрапеізацыі, калі нашая краіна -- Вялікае Княства Літоўскае -- далучылася да заходняй палітычнай культуры. Галоўны кіраўнічы ворган дзяржавы атрымаў назоў Рада княства. Гарадамі кіравалі мястовыя рады, у іх засядалі райцы на чале з бурмістрамі.\nАд слова рада вытварылася шмат іншых - радзіць, нарада, парада, дарадца, раднік, радны, даць рады, няма рады.\nАле нашыя старадаўнія Рады зьніклі разам з нашым княствам. У ХХ стагодзьдзі, на зараньні новай палітычнай эпохі на нашых землях зноў узьніклі Рады -- Беларускай Рэспублікі. Разам зь імі завяліся і ўсходнія адпаведнікі Радаў -- Саветы. Саветы прыйшлі разам з расейскай рэвалюцыяй. Самое слова савет у расейскай мове не сваё -- яно прыйшло з царкоўнаславянскай як калька з грэцкага, бізантыйскага арыгіналу. Палітычнае супрацьстаяньне Радаў і Саветаў ва ўмовах Беларусі адлюстроўвала барацьбу эўрапейскай і бізантыйскай палітычных традыцыяў. Перамагла ўрэшце другая, і таму даўгія гады ў беларускай мове панавалі Саветы.\nА вось нашыя суседзі гэтую барацьбу выйгралі. Украінцы і палякі ўсе саветы называлі радамі, літоўцы -- тарыбамі. Толькі дысыдэнты і эміграцыя пакідалі за расейскай зьявай расейскі назоў. Тое самае адбываецца сёньня і ў нас. Усё беларускае, замежнае, усясьветнае - рады. Усё савецкае ці постсавецкае -- саветы. Сёньняшні законны парлямэнт -- Вярхоўны Савет Беларусі -- гэта апошні атавізм савецкага ладу. Гэты назоў мае адыйсьці разам з стагодзьдзем, якое яго спарадзіла. А ў новым стагодзьдзі адгорнем новую старонку. Дамо рады.


Уладзімер Коранеў — Вікіпэдыя\n20 чэрвеня 1940(1940-06-20)\nСевастопаль, Крымская аўтаномная савецкая сацыялістычная рэспубліка[d], Расейская Савецкая Фэдэратыўная Сацыялістычная Рэспубліка, СССР\n2 студзеня 2021(2021-01-02) (80 гадоў)\nактор, тэатральны пэдагог\nУладзімер Ко́ранеў (20 чэрвеня 1940, Севастопаль — 2 студзеня 2020, Масква) — савецкі і расейскі актор тэатру і кіно. Народны артыст РФ (1998).\nНарадзіўся ў сям’і будучага контр-адмірала Барыса Коранева (1913—1965).\nДзяцінства прайшло ў Ізмаіле, пазьней сям’я пераехала ў Талін, дзе ў яго зьявілася цікавасьць да літаратуры і тэатру. Аднаклясьніца Ларыса Лужына прывяла Ўладзімера ў драмгурток, якім кіраваў актор Расейскага драматычнага тэатру Іван Расамахін. У гуртку таксама займаліся будучыя акторы Віталь Каняеў, Ігар Ясуловіч і Ліліян Малкіна. Спэктаклі, пастаўленыя пад кіраўніцтвам Расамахіна, паказвалі ня толькі на школьнай, але і на прафэсійнай сцэне.\nПасьля заканчэньня школы Коранеў абраў прафэсыю актора і ў 1957 годзе паступіў у ГІТІС ў майстэрню народнага артыста РСФСР Рыгора Конскага і народнай артысткі СССР Вольгі Андроўскай, вучняў Станіслаўскага і Неміровіча-Данчанкі.\nЁн вучыўся на апошнім курсе, калі зь Ленінграду ў Маскву прыехаў асыстэнт па акторах шукаць выканаўцу на галоўную ролю ў фільме «Чалавек-амфібія» (рэжысэру Ўладзімеру Чаботарову на ролю Іхтыяндра патрэбен быў артыст, якога ніхто б ня ведаў). Пасьля выхаду фільму (які стаў лідэрам савецкага кінапракату 1962 гаду) Коранеў стаў знакаміты як «Чалавек-амфібія», стаўшы сэкс-сымбалем СССР.\nУ 1961 годзе прыйшоў у трупу Маскоўскага драматычнага тэатру імя К. С. Станіслаўскага, куды яго запрасіў Міхаіл Яншын, які кіраваў тэатрам у той час. З тых часоў Уладзімер Коранеў быў вядучым артыстам трупы.\nДа 2015 году — прафэсар, мастацкі кіраўнік факультэту тэатральнага мастацтва Інстытуту гуманітарнай адукацыі і інфармацыйных тэхналёгіяў. Пасьля заканчэньня 2014—2015 навучальнага году факультэт расфармаваны з прычыны адсутнасьці прыбытку.\nПамёр 2 студзеня 2021 году на 81-м годзе жыцьця ў Маскве ад COVID-19.\n^ Исполнитель главной роли в фильме «Человек-амфибия» умер от COVID-19 (рас.)\n^ Указ Президента РФ от 31.08.1998 № 1038 «О награждении государственными наградами»\n^ Дифирамб. Эхо Москвы (16 августа 2009). Праверана 2014-07-29 г.\n^ Владимир Коренев: «Бизнес давит на искусство». Театрон (19 Июль 2013). Праверана 2014-07-29 г. Архіўная копія ад 2014-08-02 г.\n^ Народный артист России, художественный руководитель театрального факультета ИГУМО\n^ Умер актер, сыгравший человека-амфибию, intex-press, 2-01-2021\nАтрымана з «https://be-tarask.wikipedia.org/w/index.php?title=Уладзімер_Коранеў&oldid=2257067»


Відэафакт: "Цягнік памяці" з Віцебска ў Брэст адправіўся не па раскладзе - 09.05.2021, Sputnik Беларусь\nПрамы цягнік з Віцебска ў Брэст, прысвечаны 9 Траўня, адправіўся з Віцебскага вакзала. Чым адрозніваецца "Цягнік памяці" ад звычайнага і наколькі святочным... 09.05.2021, Sputnik Беларусь\nЯк паведамілі арганізатары паездкі, "Цягнік памяці" адпраўляецца з Віцебска не першы раз. У мінулым годзе яго прыйшлося адмяніць з-за пандэміі каронавіруса, але ў 2021 ўсё падрыхтавалі загадзя.Для таго, каб адправіць цягнік, кампанія заключыла дамову з Беларускай чыгункай, пасля чаго саству выдзелілі асобны час. У Брэст цягнік прыбывае раніцай 9 траўня, а ў Віцебск вяртаецца на наступны дзень.Праграму для пасажыраў цягніка падрыхтавалі насычаную: наведванне гарадскога мітынгу, розных музеяў Брэсцкай крэпасці, Усходняга форта, затым абед у цытадэлі, а пасля гэтага некаторыя групы адправяцца па святочным горадзе, а некаторыя ў Белавежскую пушчу.Акрамя таго, сам цягнік пасажыры тэматычна ўпрыгожылі. Па вагонах ходзяць супрацоўнікі "Ілвы" у форме салдат Чырвонай арміі часоў ВАВ і спяваюць ваенныя песні, а прадстаўніцы Беларускага саюза жанчын падрыхтавалі для пасажыраў розныя гістарычныя віктарыны.Як паведаміў начальнік цягніка Аляксей Гупала, для яго ганарова і прыемна везці ў Брэсцкую крэпасць людзей, якія едуць аддаць даніну продкам, "якія прымалі ўдзел у гэтай страшнай вайне".Глядзіце таксама:\nмультымедыя, у беларусі, грамадства, цягнік, віцебск, брэст, вакзал, дзень перамогі - 2021\n15:30 09.05.2021 (абноўлена: 11:38 05.07.2021)


Інтэрнэт рулетка Бясплатны бонус | Coinfalls | £ 5 Бясплатна! - StrictlySlots\nІнтэрнэт рулетка Бясплатны бонус | Coinfalls казіно | £ 5 Бясплатна!\nАтрымлівайце асалоду ад шанец выйграць з онлайн рулетка бясплатны бонус!\nНаступная вялікая рэч у Інтэрнэце ў гэтыя дні азартныя гульні онлайн. З паляпшэннем інтэрнэт-аб'екта і распрацоўкі дадатковых прылад, гэтыя інтэрнэт-сайты казіно можна атрымаць доступ з любой кропкі свету, у любы час і ў любым месцы. Ёсць так шмат сайтаў казіно там, якія прапануюць сродак азартных гульняў онлайн, але выбіраючы лепшае вельмі важна. Адзін з лепшых і найбольш зручным з'яўляецца строга слоты казіно.\nСтрога слоты казіно прапануе сваім кліентам 24×7 абслугоўванне кліентаў і лепшае гасціннасць. Ўклады могуць быць зробленыя ў строга сайце Слоты казіно лёгка і без якіх-небудзь ваганняў грошай губляецца. Найбольш пераважнай гульня на гэтым сайце онлайн рулетка. Ёсць так шмат людзей, якія любяць гуляць у гульню ў рулетку онлайн на гэтым Strictly слоты казіно сайт не толькі з-за падтрымкі, якую яны забяспечваюць, але і з-за свайго новага онлайн рулетка бясплатны бонус. Гэта Інтэрнэт рулетка Бясплатны бонус дапамагае кліентам атрымаць бясплатныя стэкі манет, каб гуляць у гульню.\nЯк зрабіць Большасць з Інтэрнэт рулетка бясплатны бонус?\nПершы крок для таго, каб зрабіць вялікую частку онлайн рулетка бясплатны бонус на Strictly Slots казіно, каб адкрыць рахунак з вэб-сайтам. Калі вы ўжо з'яўляецеся нашым кліентам, вы можаце проста ўвайсці ў сістэму, выкарыстоўваючы стары лагін і пароль, але пакуюць вы з'яўляецеся новым кліентам, вам неабходна стварыць ідэнтыфікатар і пароль ўліковага запісу.\nНаступным крокам будзе ўнесці першапачатковы дэпазіт на строга слоты казіно, які неабходны для набыцця стэкі манет. Як вы новы кліент на сайт інтэрнэт-казіно, як стымул казіно прапануе вам онлайн рулетка бясплатны бонус. Гэта Інтэрнэт рулетка Бясплатны бонус дае вам шанец выйграць грошы, не робячы дэпазіт са сваёй кішэні.\nГэта як дадатковае перавага, неабходнае ў гульні ў рулетку онлайн, калі вы не ведаеце правілаў і правілаў гульні. Хоць гульня ў рулетку онлайн вельмі проста, у якім вы проста павярнуць шарык у адным кірунку і кола ў іншы і ўсюды, дзе мяч прыходзіць і ляжыць на гэты лік або камбінацыя выйграе, але правільная стратэгія важная.\nГэта Інтэрнэт рулетка Бясплатны бонус можа дапамагчы вам пераадолець усе вашы сумневы і ў той жа час пазбавіць вас ад рызыкі ўласнымі грашыма. Гэтая прынада дапамагла павялічыць колькасць гульцоў, каб гуляць у рулетку онлайн ў казіно.


Iгар Яўсееў правёў асабiсты прыём грамадзян у Валожыне | zviazda.by\nХатняя старонка » Грамадства » Iгар Яўсееў правёў асабiсты прыём грамадзян у Валожыне\nIгар Яўсееў правёў асабiсты прыём грамадзян у Валожыне\nПадчас асабiстага прыёму грамадзян, якi правёў у Валожыне памочнiк Прэзiдэнта — iнспектар па Мiнскай вобласцi Iгар Яўсееў, да яго звярнулася каля дваццацi чалавек. Пытаннi былi самыя розныя. Але, бадай, большасць датычылася жыллёва-камунальнай гаспадаркi. Гэта i зразумела — на парозе зiма. I кожны чалавек хоча, каб у доме, кватэры было цёпла i ўтульна.\nВось i Зiнаiда Iванаўна паскардзiлася, што каторы год у пад'ездзе шматкватэрнага дома па вулiцы Мiру, дзе яна жыве, не грэе батарэя. Жанчына неаднаразова звярталася да камунальнiкаў з просьбай яе замянiць. Ёй абяцалi паставiць новую, калi з'явiцца на складзе. Але, як кажуць, воз i сёння тут. Iгар Яўсееў выказаў заўвагу ў адрас камунальнiкаў: «Калi далi абяцанне, то трэба яго выконваць. Для гэтага не трэба вялiкiх грошай. Але калi ў вас няма сродкаў, то будзем шукаць». Дырэктар раённага ўнiтарнага прадпрыемства «Валожынскi жылкамунгас» Мiхаiл Унучак запэўнiў, што ў найблiжэйшы час пытанне будзе вырашана. Тады Iгар Яўсееў пацiкавiўся, калi канкрэтна, i даў даручэнне ўладкаваць прыбор да сёмага лiстапада. Пытанне ён узяў на асабiсты кантроль. Акрамя таго, Зiнаiда Iванаўна выказала хваляванне, што ў яе суседкi дачка, iнвалiд-калясачнiк, практычна не бывае на вулiцы — у пад'ездзе няма пандуса. Iгар Яўсееў пагадзiўся, што гэта ненармальная сiтуацыя, i запатрабаваў дапамагчы сям'i. Мiхаiл Унучак паабяцаў, што да 15 лiстапада пандус будзе зроблены.\nIрына Сяргееўна жыве ў iнтэрнаце, перададзеным на баланс Валожынскага жылкамунгаса. З вясны да позняй восенi яна перабiраецца ў вёску ў бацькоўскi дом. Факт пражывання там пацвярджаюць даведкi, якiя выдае мясцовы сельвыканкам. Разам з тым у iнтэрнаце з яе бяруць плату за электраэнергiю, бо там устаноўлены агульны лiчыльнiк. Мiж iншым, у тым жа iнтэрнаце без рэгiстрацыi пражывае каля трынаццацi чалавек, якiя карыстаюцца вадой, святлом, аднак за гэтыя паслугi з iх не бяруць нi капейкi. Iрына Сяргееўна прасiла ўстанавiць ёй iндывiдуальны прыбор улiку электраэнергii. Iгар Яўсееў даручыў навесцi парадак у iнтэрнаце, калi магчыма, зарэгiстраваць тых, хто жыве нелегальна, i налiчваць iм плату за камунальныя паслугi.\nДадам, што на прыём да памочнiка Прэзiдэнта прыехалi i жыхары сталiцы, iншых раёнаў Мiнскай вобласцi. У прыватнасцi, Наталля Гiль з Маладзечна расказала, што яны з мужам жылi ў аднапакаёвай кватэры, якую не змаглi прыватызаваць. I цяпер яна перайшла ў разрад арэнднага жылля. Праз колькi гадоў яны з сужэнцам развялiся. Мужчына, якi стаяў у чарзе на жыллё як сiрата, атрымаў сацыяльную кватэру праз дваццаць гадоў. А былая жонка з трынаццацiгадовым сынам жыве па старым адрасе. Нядаўна яна атрымала пiсьмо з райвыканкама вызвалiць жылплошчу. Iнакш — iск у суд.\nIгар Яўсееў канстатаваў, што гэта ненармальна, калi на зiму жанчыну з непаўналетнiм высяляюць на вулiцу. Ён запэўнiў, што разбярэцца ў сiтуацыi. «А пакуль жывiце спакойна, аб высяленнi не можа быць гаворкi», — супакоiў памочнiк Прэзiдэнта заяўнiцу.\nЧастка пытанняў, якiя хвалююць заяўнiкаў, патрабуе дадатковага вывучэння. Iгар Яўсееў узяў iх на кантроль. А спецыялiстам канкрэтных службаў даручыў дэталёва разабрацца ў сiтуацыi.\nЗагаловак у газеце: Даў абяцанне — выконвай\n1608 Настаўнік года—2011 Інэса Зубрыліна: Вельмі хочацца верыць, што гэта не наш сцэнар\n821 У Беларусі — 61 475 выпадкаў захворвання на COVID-19. Выздаравелі 45 027 чалавек


This November is National Run Safety Month\nRunning column: Safety tips crucial for running in the dark This November is National Run Safety Month Check out this story on lansingstatejournal.com: http://on.lsj.com/2xQkjEV\nSpencer Beatty, For the Lansing State Journal Published 10:45 a.m. ET Oct. 19, 2017 | Updated 3:34 p.m. ET Jan. 4, 2018


Біскуп Касабуцкі: «Ідэолагі працуюць дзень і ноч, каб задушыць голас сумлення» - Салiдарнасць\nБіскуп Касабуцкі: «Ідэолагі працуюць дзень і ноч, каб задушыць голас сумлення»\n5 верасня ў Чырвоным касцёле ў Мінску прайшла імша ў памяць пра забітых і пацярпелых на мірных акцыях. Прапануем фрагменты выступлення біскупа Юрыя Касабуцкага. Прамова была сустрэтая авацыямі вернікаў.\nФота тут і далей Радыё Свабода\nМы сутыкнуліся з тым, што люді мірна выйшлі на вуліцы, і калі яны выйшлі на гэтыя вуліцы, то многія не вярнуліся дадому. І ўжо не вернуцца ніколі.


Галоўная » Навіны » Біблія – найлепшы бэстсэлер усіх часоў\nДата публікацыі: 07.08.2017\nСвяткаванне распачаў мітрапаліт Мінскі і Магілёўскі Тадэвуш Кандрусевіч:\n-- Францыск Скарына прэзентаваў сваю першую кнігу 6 жніўня 1517 года, на свята Перамянення Пана. Біблія -- гэта вечна жывое і дзейснае слова, дадзенае нам з мэтай нашага духоўнага перамянення.\nМітрапаліт Тадэвуш Кандрусевіч падкрэсліў, што Біблія і сёння з’яўляецца сусветным бэстсэлерам і заклікаў, каб яна стала настольнай кнігай беларусаў.\n“У многіх яна ёсць у дамах, але запылілася. Прыйшоў час “адпыласосіць” Біблію гарачым імкненнем пазнаць яе. Няхай юбілей 500-годдзя кнігадрукавання і духоўна-асветніцкае свята ў гонар Францішка Скарыны стануць новым імпульсам вывучэння Бібліі, каб на яе падмурку наша краіна перамянялася і будавала шчаслівую будучыню!” -- заклікаў іерарх каталіцкага касцёла.\nІгар Міхайлаў, старшыня Біблійнага Таварыства, адзначыў не толькі адукаванасць, энцыклапедычныя веды Францыска Скарыны, але і духоўную мэту, якая ім кіравала: пакінуць назаўсёды народу вечную і невычэрпную мудрасць.\nСтаршыня беларускага клуба “Сябрына” ў Літве Валянцін Стэх распавёў пра святкаванне 500-годдзя беларускага кнігадрукавання ў Вільні.\nДоктар філалагічных навук Іван Саверчанка падкрэсліў тры асноўныя моманты значнасці скарынаўскай дзейнасці. Па-першае, выданнем Бібліі першадрукар заклікаў шанаваць Бога-Стварыцеля ўсяго існага свету і вывучаць законы, пакладзеныя ў аснову ўсяго створанага. Па-другое, ён заклікаў цаніць і развіваць асобу чалавека як вяршыню ўсяго стварэння. Па-трэцяе, ён надаў увагу развіццю талентаў асобы, каб “дасканалы быў чалавек Божы”.\n“Дзейнасць філосафа, асобы эпохі Адраджэння Францыска Скарыны з’яўляецца прынцыпам гуманітарных грамадстваў усяго свету”, -- адзначыў Іван Саверчанка.\nПаэт Алесь Разанаў, аўтар кнігі “Маем найбольшае самі”, які паэтычна перастварыў тэксты прадмоваў Ф. Скарыны, падкрэсліў, што асветнік выкладаў людзям навуку Хрыстову і вучыў цаніць Боскі пачатак у чалавеку.\nПра даследаванні скарынаўскай спадчыны распавёў намеснік дырэктара Нацыянальнай бібліятэкі па навуковай працы і выдавецкай дзейнасці Алесь Суша.\nСтаршыня ТБМ Алег Трусаў зрабіў экскурс у гістарычную эпоху, у якую жыў Ф. Скарына.\nЯк адзначылі навукоўцы, праз друкаванае слова беларусы здолелі не толькі далучыцца да інтэлектуальнай традыцыі свету, але і заявіць пра сябе. Ф. Скарына зрабіў крок да таго значэння, якое беларусы маюць у культурным сусветным развіцці.\nУ дольнай залі Чырвонага касцёла распачала дзейнасць выстава твораў беларускіх мастакоў на скарынаўскую тэму. Тут прадстаўлены працы Міколы Купавы, Алеся Марачкіна, Віктара Крука, Алы Губарэвіч і іншых. У мінскім Палацы мастацтваў 5 жніўня была разгорнута выстава маладзёвай і дзіцячай творчасці “Францыск Скарына -- наш лёс, наша мінулае, наша будучыня”.\nТэгі: Пяцісотгоднасць, імпрэзы, святы, юбілеі


Эксперт: Жорсткія санкцыі ЕЗ могуць стаць цяжкім ударам для эканомікі Беларусі | БЕЛАРУСКАЕ РАДЫЁ РАЦЫЯ\nЭксперт: Жорсткія санкцыі ЕЗ могуць стаць цяжкім ударам для эканомікі Беларусі\nУ выпадку ўвядзення Еўразвязам жорсткіх санкцый эканамічныя наступствы для Беларусі будуць вельмі негатыўнымі. Такое меркаванне ў каментары БелаПАН выказала акадэмічны дырэктар Цэнтра эканамічных даследаванняў BEROC Кацярына Барнукова, каментуючы разгляд гэтага пытання ў Бруселі.\n„Калі жорсткія санкцыі будуць ухваленыя і закрануць хаця б палову беларускага экспарту ў краіны Еўрасаюза, наступствы будуць вельмі балючымі. Санкцыі ў такім выпадку адаб’юцца і на валютнай выручцы, і на даходах бюджэту, гэта будзе цяжкі ўдар па эканоміцы”, — адзначыла Барнукова.\nНа яе думку, увядзенне жорсткіх санкцый Еўразвязам можа павысіць негатыўныя чаканні ў беларускім грамадстве, якія ў той або іншай ступені могуць матэрыялізавацца на валютным і дэпазітным рынку.\n„Адпаведна, калі гэтыя працэсы будуць прыводзіць да зніжэння рэзерваў, Беларусі несумненна спатрэбіцца падтрымка з боку Расеі”, — мяркуе Барнукова.\nЯна звярнула ўвагу, што чарговы пакет еўрапейскіх санкцый у дачыненні да Беларусі будзе прыняты толькі ў тым выпадку, калі іх 21 чэрвеня аднагалосна ўхваляць усе краіны ЕЗ.\n„Адбудзецца гэта ці не — вельмі складана сказаць. Ні ў апошнія гады, ні ў далёкія часы ЕЗ жорсткія эканамічныя санкцыі да Беларусі не ўводзіў. Праўда, і той сітуацыі, якая склалася цяпер паміж Беларуссю і ЕЗ, раней ніколі не было”, — канстатавала Барнукова.\nЯк паведамлялася, Еўразвяз цяперашнім часам рыхтуе пакет мер па ўзмацненні санкцый у дачыненні да Беларусі. Вярхоўны прадстаўнік ЕС па знешняй палітыцы і палітыцы бяспекі Жазэп Барэль, выступаючы 8 чэрвеня ў Еўрапарламенце падчас абмеркавання сітуацыі ў Беларусі, заявіў, што з-за парушэнні правоў чалавека падрыхтаваныя жорсткія санкцыі, якія закранаюць „крытычныя галіны беларускай эканомікі”.\n„Але фінальнае рашэнне будуць прымаць дзяржавы-чальцы. Я спадзяюся, што яны будуць адзіныя ў гэтым рашэнні”, — сказаў Барэль.\nУ сваю чаргу беларускія ўлады заяўляюць, што санкцыі ЕЗ з’яўляюцца неабгрунтаванымі, і выказваюць упэўненасць, што краіна з імі справіцца, у тым ліку шляхам дыверсіфікацыі экспарту.\n„Мы спакойна сочым за гэтай сітуацыяй, гатовыя да розных варыянтаў развіцця падзей і ўпэўненыя, што эканоміка Беларусі не толькі вытрымае і пераадолее, але і атрымае новы зарад бадзёрасці, як гаворыцца, каб больш актыўна працаваць на іншых рынках. Таму што свет не заканчваецца ні Еўрапейскім рэгіёнам, ні Паўночнаамерыканскім. Перад намі велізарная Азія, велізарны Усход”, — заявіў журналістам 1 чэрвеня прэм’ер-міністр Раман Галоўчанка.\nНяякасная нафта паступіла на тэрыторыю ЕЗ